text:
Á aðalfundinum hjá FSF í morgin skulu feløgini taka støðu til eitt uppskot frá FC Suðuroy um at hækka upphæddirnar fyri uppaling av leikarum.
Í dag hevur eitt felag rætt til at krevja 5000 kr. fyri hvørt ár, sum leikarin hevur spælt við felagnum frá tí hann var 12 til 21 ár, um talan er um flyting í bestu deildini. Hetta ynskir FC Suðuroy at fáa broytt í sínum uppskoti. Uppskotið leggur upp til, at upphæddin hækkar til 15.000 kr. pr. ár frá 13 til 23 ár. Grundgevingin er sambært FC Suðuroy, at ein trupulleiki í dag er, at størru feløgini keypa bestu leikararnar frá teimum smáu feløgunum fyri lítlan kostnað.


c: text/html

text:
Tænastur
Vit kunnu m.a. bjóða hesar tænastur
Bókhald
MVG uppgerðir
Fyrisiting
Lønar- og hýruavrokningar
Skattauppgerðir
Rakstrarætlan
Fakturering
Skuldararøkt
Ognararøkt
Søgan
Rannteld bókhaldsvirki varð stovnað av Atla K. Olsen tann 8. apr. 1991. Tann 1 okt. 2010 fór Sp/f Rannteld í samstarv við Shipping.fo. Shipping.fo tekur sær av m.ø. umsiting av lønum o.tl. hjá manningum á skipum undir FAS (Føroyska Altjóða Skipaskráin).
Rannteld og Shipping.fo vera rikin undir einum felag, ið ber navnið Sp/f Shipping.fo.
Fremsta uppgáva Ranntelds er tó framvegis tann, at taka sær av at føra bókhald fyri størri og smærri virkir, og við okkara yvir 25 ára royndum, eru vit vorðin kend fyri at seta dygdina í hásæti.
Um okkum og tað vit kunnu bjóða
Rannteld er eitt bókhaldsvirki, sum fæst við alt, ið náttúrliga hoyrir til eitt slíkt virksemi.
Okkara kundar umboða eitt breitt úrval av føroyskum og útlendskum virkjum, bæði partafeløgum og privatum vinnurekandi. Her er talan um alt slag av virksemi - bæði stór og smá.
Ein og hvør virkiseigari veit, at óskil í roknskapinum kostar pening, og í ringasta føri konkurs. Tí er sera týdningarmikið, at øll virkir hava skil á sínum pappírum. Tað er Rannteld ført fyri at taka sær av, soleiðis at tit bæði hava ordan í bókhaldinum og spara tíð og pening.
Rannteld hevur drúgvar royndir innan alt, ið snýr seg um roknaskap, bókhald, skuldara- og ognararøkt, MVG- og skattauppgerður, ráðgeving o.s.fr.
ISO 9001
Góðskugóðkenning
Í desember 2012 fekk Rannteld ISO 9001 góðkenning.
Hetta er eitt stig í okkara stremban at hækka tænastustøðið á fyritøkuni og soleiðis nøkta tørvin og krøvini hjá viðskiftafólkum okkara.

robotstxt: allowed

filter: keep


text:
40 ára starvsdagur
Anna Elisabeth Krog hevði 40 ára starvsdag í gjár, 27. november 2019, har hon í tí sambandi hevði opið hús. Nógv fólk komu á gátt, at hátíðarhalda dagin saman við henni og familjuni. Anna Elisabeth hevur starvast á eldraøkinum í 40 ár, og var tað stuttligt at heilsa uppá hana og eftirlitskvinnuna, Sannu Petersen, ið setti hana í starv fyri 40 árum síðani.
Anna Elisabeth byrjaði at starvast í Sandoy, men seinastu nógvu árini, hevur hon starvast í Tórshavnar kommunu, har hon hevur fjálgað um tey gomlu í góðum og tungum tíðum og verið um tey, tá teirra tímaglas var um at renna út. Hon var har við sínum troystandi orðum, vinarliga smíli og upplyftandi atburði.
Heilsuhjálparafelag Føroya vil enn einaferð ynskja Anna Elisabeth hjartaliga til lukku við hátíðardegnum.


text:
Avmarkingarnar í tilboðum og tænastum hjá Almannaverkinum verða tiknar av mánadagin 31. august. Onki starvsfólk og ongin borgari í Almannaverkinum er í løtuni smittaður við koronavirus, og sum er, eru einans 4 starvsfólk í sóttarhaldi. Tí ber til - við ávísum varni - at lata tilboðini fult uppaftur.
Góða støðan í Føroyum viðvíkjandi koronasmittuni hevur við sær, at Almannaverkið hevur avgjørt at taka av avmarkingarnar, sum vóru settar í gildi í ávísum tænastum og tilboðum hjá stovninum tann 14. august.
Starvsfólk og borgarar tóku saman við føroyingum á seg uppgávuna at minka um smittuvandan, sum hevði hug at taka dyk á seg aftur í Føroyum stutt eftir ólavsøku. Støðan í Almannaverkinum er í løtuni tann, at eingin borgari og onki starvsfólk eru smittað við koronasmittu, meðan fýra starvsfólk eru í sóttarhaldi. Tað merkir at, at kalla øll starvsfólk í Almannaverkinum eru tøk og fús at fara til verka.
Øll vardu verkstøðini, frítíðartilboð, klubbtilboð og umlættingartilboð lata tískil upp sum vanligt mánadagin 31. august. Tað sama er galdandi fyri endurvenjing og hjálpartólatænastuna.
Avgerðin at lata uppaftur er tikin í samráð við koronaráðgevingina.
Ongi stór felags tiltøk og framvegis verður dentur lagdur á reinføri
Tað hevur týdning fyri Almannaverkið og teir borgarar, sum hava tilboð og tænastur fyri neyðini, at sosial samvera og tænastur ikki verða avmarkað meira enn hægst neyðugt.
Serlig atlit verða framvegis tikin fyri at tryggja, at borgarar í vandabólki verða vardir móti smittu, umframt at almennu tilmælini um reinføri verða hildin. Samveran í tilboðum er skipað fyri at avmarka smittuvandan, men Almannaverkið fær ikki tryggjað, at tilmælið um frástøðu uppá ein metur verður hildið í øllum støðum, uttan at tilboðini verða skorin óskynsamt. Stór tiltøk har nógvir borgarar og avvarðandi hittast verða framvegis ikki hildin.
Almannaverkið
-
Stuðul til uppihaldspening fyri seinna hálvár 2020 - umsóknarfreistMonday 07-12-2020Umsókn um stuðul til uppihaldspening fyri seinna hálvár 2020 saman við kvittanum fyri goldnum barnagjøldum ella hjúnafelagagjøldum, skal ver
-
Almannaverkið er við á vanganumWednesday 28-10-2020So er Vangin komin og Almannaverkið er við. Á vanganum kann tú síggja tíni mál og tíni útgjøld – umframt at tú kann søkja um stuðul. Vangin
-
Tilboð og tænastur í Almannaverkinum lata upp afturFriday 28-08-2020Avmarkingarnar í tilboðum og tænastum hjá Almannaverkinum verða tiknar av mánadagin 31. august. Onki starvsfólk og ongin borgari í Almannave


text:
Fløskur skulu kunna avreiðast á einum stað
2020-10-08 11:24
Kommunan skal taka um endan og gera afturberingarstøð, sum taka í móti øllum fløskum!
Vit kenna tað øll: fløskur av alskyns slag rúgva seg upp. Til endans er einki annað at gera, nú má avreiðast. Tú fyllir bilin og koyrir til handilin, har tú plagar at keypa, har tað er ein afturberingarautomat.
Men, tað er langt í frá altíð, at tað gongur, sum ætlað.
Ofta er long bíðirøð. Og, tá ið tú ert komin fram at, vísir tað seg, at automatin tekur ikki í móti øllum fløskunum, spítur fleiri út aftur.
So mást tú aftur á ferð til eitt annað stað og viðhvørt skalt tú í gjøgnum sirkussið bæði tvær og tríggjar ferðir.
Í Rúsuni sleppur tú av við øl- og brennivínsfløskur, men ikki t.d. sodavatnsfløskur, hóast tær hoyra til sama bryggjarí, sum ølfløskurnar, sum tú lat inn. Óvanligt er heldur ikki, at automatirnar eru í ólagi.
Endin er mangan, at tú í fleiri dagar koyrir runt við ringlandi fløskum, sum bæði lukta og klepra, til tað at enda eru løgir aftur at royna at avreiða tær.
Hetta kunnu vit gera betur.
Eg haldi, at kommunan eigur at taka um endan og skipa fyri, at tú kanst lata allar fløskur inn á einum staði. Ein slík høvuðsstøð kundi t.d. verið gjørd sum partur av ruskskiljingini á Sandvíkarhjalla.
Men, tað eiga eisini at verða gjørd afturberingarstað tættari bygdum øki, so at tað er møguligt at avgreiða hesi ørindi á súkklu ella til gongu, t.d. saman við busskoyring.
Hetta er eitt týdningarmikið mál í tráanini at endurnýta tilfeingið, sum vit nýta
Jón Kragesteen, valevni fyri Tjóðveldi


text:
Kvinnurnar høvdu leygardagin ein liðmenningar dag
Somuleiðis sum menninir fóru útferð, sluppu kvinnurnar eisini at hugna sær í gjár, tó eitt sindur øðrvísi.
Dagurin byrjaði við lekkrum morgunmati kl 10:30, sum Julia og Katrina stóðu fyri. Kvinnurnar vóru allan dagin deildar upp í tvey lið, reyðar ímóti bláum. Eftir morgunmatin var farið oman í høllina, har boing bóltar stóðu klárir. Eftir 1 tíma við fótbóltsdysti, sveittabrotið og nógvum láturkrampum, byrjaði ein postarenning.
Postarenningin var skipað soleiðis, at har var ein langur listi av ymiskum tingum, vit skuldu taka mynd við... til dømis fekk mann 20 stig fyri at taka mynd við Teitur 😄
Postarenningin vardi í 40 min. og endaði við fifa vøllin á Mýrum, har síðsta uppgávan varð at spæla dyst við brillum, har ikki ber til at síggja beint fram.
Vit avgjørdu síðani at enda dagin í Geisa, til ein lekkran bita saman ❤ Høgni og Per vóru sjálvandi við.
Vit vilja takka 07 Vestur fyri ein ómetaliga góðan og stuttligan dag saman, sum lið ❤


text:
Fuglafjarðar Kommuna ynskir Alexanduri Kristiansen hjartaliga tillukku við stóra heiðrinum og takka somuleiðis fyri, at tú áhaldandi ríkar okkum við tínum listarligu avrikum.
Við tíni eyðkendu rødd og tóna leiðir tú okkum ímillum húsini har dreymar finnast. Tíðum út í heim, inn í huga listamansins ella út í tún, har tankar kveikjast. Tínar lýsingar geva okkum intensar myndir, fagrar litir, eru málsliga ríkandi, onkuntíð skálkaligar, tó altíð sinniligar.
Stóra tøkk og hjartaliga tillukku Alexandur Kristiansen.


text:
Wikipedia:Hendingar/6. desember
Hin 6. desember: Niklasarmessa, Tjóðardagur Finnlands
- 1884 - Washington Monument í USA stendur liðugt.
- 1897 - London verður heimsins fyrsti býur, ið hevur yrkisleigubilar (Taxa).
- 1917 - Finnland (myndin) fær fullveldi frá Russlandi.
- 2006 - NASA vísir myndir, ið prógva at flótandi vatn finnst á Mars.
Leiðbeining[rætta wikitekst]
Á hesi síðu skulu helst bert vera tríggjar hendingar, ið verða skrivaðar stutt og í punktformi, danska Wikipedia hevur bert 3 hendingar fyri hvønn dagin, ið sæst á forsíðuni, tann enska hevur fimm hendingar og tann norska hevur uppaftur fleiri hendingar. Tað má bara vera upp til tann ið skrivar her at meta um, hvat ið passar best, men ikki ov nógvar hendingar. Hendingarnar skulu eisini kunna finnast aftur í greinini fyri dagin, og tað eigur at vera talan um týðandi hendingar fyri dagin.
Harumframt kunnu merkisdagar skrivast ovast (t.d. ólavsøka fyri 29. juli). Ein viðkomandi mynd skal eisini vera við her fyri at ímynda eina av hendingunum, hon skal bert vera 80 pixel (px) til støddar.


text:
Fyrra hálvár hjá BankNordik var í stóran mun merkt av teimum fíggjarligu av-bjóðingum, ið COVID-19 hevði við sær. Hálvársroknskapurin vísir tó, at grundraksturin er góður, og bankin er væl bjálvaður til at standa ímóti fíggjarligu avleiðingunum av heilsukreppuni. Avlopið í fyrra hálvári var 58 mió. kr.
“Koronakreppan hevur givið okkum møguleika at hjálpa kundum, ið fingu tørv á fíggjarligari hjálp, tá ið virksemið í samfelagnum so brádliga minkaði. Fyri ávísar partar av føroyskum vinnulívi hevur talan eyðsæð verið um eitt ógvusligt bakkast, men sum heild tykjast bæði fyritøkur og húsarhald at tola búskaparliga niðurgongd í eitt tíðarskeið. Vit vita, at kreppan enn ikki er hæsað av, og tí eru vit sjálvandi eisini til reiðar at hjálpa teimum, ið fáa tørv á fíggjarligari hjálp komandi tíðina,” sigur Árni Ellefsen, forstjóri í BankNordik.
Tørvurin á fíggjarligari hjálp minkaður
Í mars setti BankNordik egin hjálpartiltøk í verk fyri at hjálpa fyritøkum og privatum húsarhaldum væl ígjøgnum fíggjarligu avbjóðingarnar, ið koronasmittan elvdi til. Í tí sambandi hava bæði vinnukundar og privatkundar tikið av møguleikanum at útseta lánsgjøld í upp til 6 mánaðir. Tørvurin hevur tó verið minkandi í 2. ársfjórðingi, og tað ber boð um, at kundarnir hjá bankanum sum heild eru væl fyri fíggjarliga.
Veita framvegis bústaðarfígging um alt landið
Nógv virksemi er á bústaðarmarknaðinum, og bankin veitir framhaldandi fígging í sambandi við nýbygging, bústaðarkeyp og umvæling um alt landið. Eftirspurningurin eftir at fáa fígging til keyp av bústaði, bili o.ø. er framvegis stórur, og sethúsaprísirnir eru á sama stigi, sum teir vóru undan farsóttini. Føroyingar hava søguliga fíggjað bústaðin við vanligum bankaláni, og BankNordik fegnast um, at alsamt fleiri kundar nú velja eina skynsama samanseting av realkredittláni og vanligum bankaláni. Samanborið við sama tíðarskeið í fjør er vøksturin í realkredittlánum 20%.
Útlitini eru batnað, men óvissa valdar framvegis
COVID-19 hevur higartil ikki ávirkað fíggjarligu gongdina hjá BankNordik so nógv sum upprunaliga væntað, og síðan apríl hevur bankin í tveimum førum endurmett fíggjarligu vánirnar fyri árið, so hvørt sum útlitini eru batnað. Tað er tó framvegis sera óvist, hvørjar fíggjarligar avleiðingar farsóttin fer at hava, og tískil hevur bankin sett 35 mió. kr. av til tap, ið kunnu væntast í kjalarvørrinum á kreppuni.
Í desember 2019 tillagaði bankin sítt virksemi til tess at tryggja eina betri javnvág millum inntøkur og útreiðslur, og henda umskipan hevur brynjað bankan til at standa ímóti avleiðingunum av koronakreppuni. Solvensurin er nú øktur til 24% – sum er munandi hægri enn solvensmálið – og bankin er sostatt væl bjálvaður til møguligar komandi avbjóðingar.
Í mars í ár tók BankNordik avgerð um fyribils ikki at gjalda partaeigarunum vinningsbýti fyri roknskaparárið 2019 orsakað av óvissu støðuni viðvíkjandi COVID-19. Um búska-parliga gongdin ikki broytist munandi, fer bankin at taka støðu til útgjald av vinningsbýti fyri 2019 av nýggjum – í seinasta lagi í sambandi við framløgu av ársroknskapinum fyri
2020.
Roknskapurin í stuttum
– Úrslitið fyri skatt gjørdist 74 mió. kr. samanborið við 151 mió. kr. sama tíðarskeið í 2019
– Rakstrarúrslitið fyri niðurskrivingar gjørdist 93 mió. kr. samanborið við 67 mió. kr. sama tíðarskeið í 2019
– Netto -2 mió. kr. í niðurskrivingum á útlánum vórðu gjørdar samanborið við afturførdar niðurskrivingar fyri 72 mió. kr. sama tíðarskeið í 2019
– Rakstrarúrslitið gjørdist 91 mió. kr. samanborið við 138 mió. kr. sama tíðarskeið í 2019
– Bankin hevði 9,9 mia. kr. í útlánum samanborið við 10,1 mia. kr. sama tíðarskeið í 2019
– Innlán bankans lækkaðu úr 14,2 mia. kr. sama tíðarskeið í 2019 til 13,1 mia. kr.
– Solvensurin hækkaði úr 19,6% sama tíðarskeið í 2019 til 24%
– Bankin væntar, at nettoúrslitið fyri 2020 verður millum 80 og 120 mió. kr. (við ársbyrjan var væntaða úrslitið millum 100 og 150 mió. kr.
BankNordik


text:
Vitar og siglingarleiðir
Landsverk hevur eftirlit við 61 vitum kring landið. Tað eru vitar, sum landið eigur, og kommunalir vitar v.m. Eftirlitið fevnir um skipað sýn av lanternum, fýrvinklum, vitahúsum og streymveiting. Søfartsstyrelsen umsitur teir 27 statsvitarnar.
Líka síðan 1948, tá Landsverk varð stovnað, hevur stovnurin verið partur av umsitingini av málsøkinum “Vitar, merking og siglingarleiðir” í Føroyum. Uppgávan er fyrst og fremst at tryggja fría og trygga sigling á firðum og sundum.
Ábyrgdarøkið fevnir um eftirlit, viðlíkahald, at syrgja fyri at ljósviðurskiftini eru í lagi, og at ráðgeva vitaeigarum í sambandi við uppseting og rakstur av vitum o.ø. Arbeiðið verður framt í samstarvi við Søfartsstyrelsen. Harafturat eigur Landsverk og leigar út ljósboyur til fyribils avmerking í sambandi við, at nýbyggingar ella umvælingar fara fram í føroyskum havnum og sjóøki.
Eftirlit og viðlíkahald av vitum
Saman við vitaansaranum, sum í flestum førum er havnarmeistarin, er vitaeftirlitið hjá Landsverki skipað soleiðis, at allir vitar verða sýnaðir í minsta lagi eina ferð um árið. Vitaansarin hevur ábyrgdina av dagliga rakstrinun og viðlíkahaldinum, sum at skifta út perur, reingerð av linsum, avfukting og máling. Landsverk tryggjar, at vitarnir lýsa samsvarandi vitalistunum og altjóða reglum. Størri umvælingar og broytingar av kommunalum og privatum vitum verða altíð gjørdar í samstarvi við Landsverk.
Kort yvir vitar og siglingarleiðir
Fakorð í samband við vitar
Eftir at trýst er á ein vita kemur ein mynd fram. Fyrst kemur økið har vitin stendur, vitanummarið, og at enda ein sirkul við prikki í miðjuni, um so er at talan er um statsvita.
Knattastøða: Norður / Vestur
Karakterur: Hvussu vitin lýsir og/ella ýlir
Hædd: Hædd frá sjóvarmálanum til ljósið á vitanum (m)
Sjónarvídd: Sjónarvíddin á teimum ymisku litunum givin í sjómílum (nM)
W = hvítt
R = reytt
G = grønt
Fl= fleirblink
Vitatorn: Hædd á vitanum, byggiár, seinasta umbyggingarár
Eginleikar: Ymisk um vitan
Mynd: Ein mynd av vitanum


text:
Fríggjadagin 11. desember verður lutakast um vinnaran av 10.000 skattafríum krónum.
Fyri at kunna luttaka, skulu sílafiskarar senda inn brævbjálva við roðsluroyndum og uppmátingum. Hetta skal sendast til Fiskaaling og verða felagnum í hendi í seinasta lagi mánadagin 30. november. Brævbjálvarnir til endamálið fáast hjá Fiskaaling.
Tað er Landsgrannskoðarin, sum dregur lut um vinnaran, sum síðani verður kunngjørdur av Fiskaaling. Verkætlanin, sum hevur til endamáls at kanna umstøðurnar og liviháttin hjá føroyskum sjósílum, verður fíggjað av Havbúnaðarfelagnum.
Á heimasíðuni hjá Fiskaaling verður boðað frá, at umleið 200 brævbjálvar longu eru komnar inn – nakað fleiri enn í fjør.
Fleiri upplýsingar kunnu finnast her.


text:
Í morgun undirritaðu Jacob Vestergaard, fiskimálaráðharri og Emma Hopkins, bretsk sendifrú til Keypmannahavnar. karmsáttmála um fiskiskap millum Føroyar og Bretland.
Hetta skrivar Fiskimálaráðið á heimasíðu sínari, har tað verður sagt, at shenda sáttmála hava gingið væl - serstakliga tí at viðurskiftini millum sendinevndirnar hava verið stak góð.
Tá ið hesin sáttmáli er komin í gildi, eftir at Løgtingið og bretska tingið eftir ætlan hava samtykt hann seinni í ár, verður hann karmurin um alt fiskivinnusamstarv millum Føroyar og Bretland í komandi tíðum. Sáttmálin fevnir í høvuðsheitum um tær meginreglur, sum eitt slíkt fiskivinnusamstarv millum londini bæði skal virka eftir í framtíðini.
Heimasíðan fisk.fo skrivar, at týdningarmestu ásetingarnar fevna um atgongd, kvotuflytingar og eftirlitssamstarv. Harumframt er ásett, at londini bæði raðfesta vísindaliga grundaða umsiting av fiskastovnum og at sjøtul verður settur á samstarv um havlívfrøði og havumhvørvi. Øll hesi viðurskifti fara at verða viðgjørd í teimum árligu samráðingunum landanna millum.
Jacob Vestergaard sigur, at hetta er ein søguligur dagur fyri viðurskiftini millum Føroyar og Bretland. At sáttmálin er undirritaður er ein varði í okkara felags søgu og eitt stórt framlop í felags royndum okkara at framhaldandi menna samstarvið millum tjóðirnar báðar.
Victoria Prentis, bretskur fiskimálaráðharri, sigur, at hetta er ein góður dagur fyri fiskivinnuídnaðin í londunum báðum, og at hon sær fram til at byggja eitt sterkt og søguligt samband millum londini.


text:
Seinastu tvey árini hevur ein framtíðar framhaldsdeild fyri næmingar úr Eysturkommunu og Fuglafjarðar kommuna verið nógv umrødd. Arbeiðsbólkar hava kanna ymsar samstarvsmøguleikar, og fyrrakvøldið bjóðaðu Eysturkommuna og Fuglafjarðar kommuna til felags borgarafund á Kambsdali, har borgarar kundu siga sína hugsan, áðrenn støða verður tikin.
Niðanfyri er nakað av tilfarinum frá fyrireikingar-arbeiðinum um hvussu framtíðar framhaldsdeildin kann síggja út.
Tilmæli um framhaldsdeildina (juni 2014)
Kanning í samband við felags skúlabygnað (juni 2015)
Kanning um felags framhaldsdeild (apríl 2016)
ella les online
Kanning ísv. felags skúlabygnað 24.06.15
Kanning í samband við felags skúlabygnað 26.04.2016
Tilmæli um framhaldsdeildina


text:
Eyka býráðsfundur 13.12.2012 kl. 17:00
Býráðslimir: Magnus Rasmussen, Sæunn Ó. Hansen, Beinta Olsen, Klæmint Østerø, Bjarni Kjeld, Arnfinn Langgaard, Karl Rasmussen, Kristian Gaardbo, Fríðbjørg Weihe, Hans Jákup Johannesen, Kári E. Jacobsen
1.
11/00743 2.viðgerð av eykajáttan til Eysturoyar Barnaverndartænastu.
Eftir tilmæli Sosiala nevnd mælir fíggjarnevndin til at veita veita eina eykajáttan til Eysturoyar Barnaverndartænastu áljóðandi 354.000 kr í inniverandi fíggjarári. Samstarvskommunurnar Nes- og Sjóvar kommuna hava samtykt at játta sín part av hækkingini.
Býráðið hevur á fundi 25/10-2012, við 1. viðgerð, samtykt at taka undir við tilmælinum frá Sosialu nevnd og fíggjarnevndini.
Býráðið hevur á fundi 13/12-2012, við 2. viðgerð, samtykt at taka undir við tilmælinum frá Sosialu nevnd og fíggjarnevndini.
2.
12/00276 2. viðgerð av eykajáttan til víðkan av havnarøkinum á Glyvrum.
Eftir tilmæli frá Vinnu- og havnarnevndini mælir fíggjarnevndini til at veita eina eykajáttan uppá 3.000.000 kr. til víðkan av havnarøkinum á Glyvrum.
Býráðið hevur á fundi 25/10-2012, við 1. viðgerð, samtykt at taka undir við tilmælinum frá Vinnu- og havnarnevndini og fíggjarnevndini.
Býráðið hevur á fundi 13/12-2012, við 2. viðgerð, samtykt at taka undir við tilmælinum frá Vinnu- og havnarnevndini og fíggjarnevndini.
3.
12/00974: 2. viðgerð av eykajáttan til íløgur í 2012.
Fíggjarnevndin mælir til eina eykajáttan í 2012 áljóðandi 6,2 mió. til hesi øki:
Tekniska økið 600.000
Vinnu- og havnarøkið 4.050.000
Mentanarøkið 1.550.000
Býráðið hevur á fundi 25/10-2012, við 1. viðgerð, samtykt at taka undir við tilmælinum frá fíggjarnevndndini.
Býráðið hevur á fundi 13/12-2012, við 2. viðgerð, samtykt at taka undir við tilmælinum frá fíggjarnevndndini.
4.
12/01002: Útreiðsluneutralar flytingar á fíggjarætlanini fyri 2012 fyri økini 1 (Fyrisiting), 3 (Børn og ung) , 4 (Undirvísing) og 6 (Teknisk mál).
Fíggjarnevndin mælir til at samtykkja tilmæltu broytingarnar frá Fíggjardeildini, sum eru útreiðsluneutralar.
Býráðið hevur á fundi 13/12-2012 samtykt at taka undir við tilmælinum frá Fíggjarnevndini.


text:
Føroysk filmsfólk taka seg av álvara fram. Hetta vóru tey á einum máli um í Nuuk í farnu viku, tá ið stuttfilmarnir hjá teimum báðum Katrini Joensen-Næs og Juliu í Kálvalíð vórðu sýndir fram á altjóða filmsstevnuni í Nuuk.
Føroysku filmarnir, sum vóru sýndir í faru viku í Nuuk, vóru Ábyrgd eftir Katrina Næs-Joensen og Omman eftir Juliu í Kálvalíð.
ÁBYRGD (Katrin Joensen-Næs FO 2020)
Ró verður brúkt sum heilivágur hjá mammu síni, ið er sálarliga sjúk. Tá ið Ró ger av at fara undir at taka koyrikortið, verður hon drigin at frísku luftini og orkar ikki aftur til køvandi heimið. Hon byrjar at raðfesta seg sjálva, hóast tað merkir, at mamman verður verri og verri fyri.
OMMAN (Julia í Kálvalíð FO 2019)
Ein omman doyr á einum tjaldingartúri eftir ov nógv rúsdrekka. Ommusynirnir finna hana.


text:
Uppsjóvarskipið Jupiter skal landa umleið 600 tons av góðari sild til Pelagos í Fuglafirði.
Teir hava havt góðan fiskiskap, og hava nú fiskað sildakvotuna fyri í ár.
Uppsjóvarskipini Gøtunes, Tróndur í Gøtu og Norðingur hava eisini fiskað kvotuna efetir sild fyri 2020.
Gøtunes re farin at leita eftir svartkjafti, men lítið og einki er at síggja til svartkjaft undir Føroyum, og heldur eingin makrelur.
Gøtunes - Savnsmynd (Mynd: Kiran Jóanesarson)
Tróndur í Gøtu landar 1900 tons av sild til Varðan Pelagic, og tá ið teir hava landað, fara teir eisini á svartkjaftaveiðu.
Tróndur í Gøtu - Savnsmynd (Mynd: Sverri Egholm)
Norðingur liggur á Oyrareingjum, har teir helst bíða eftir at makrelfiskiskapurin tekur seg upp. Óvist re um teir fara á makrel enn.
Norðingur - Savnsmynd (Mynd: Kiran Jóaneesarson)


text:
2 vørur
Bambustannbust - BørnVanligur prísur 29,95 kr Útsøluprísur 23,95 kr Spar 20%
Humble Brush barnatannbustin hevur sera bleyta bust og er framleidd úr 100% lívfrøðiliga niðurbrótiligum bambus, ið gevur eina natúrliga mjúka yvirflatu. Einfalda og stuttliga tannbustin hevur eitt ergonomiskt tak, og verður heilt sikkurt eitt hitt hjá barninum.
Umhvørvisvinarlig tannbust úr bambusi til børn, við sera bleytari nylon-6 bust, ið tryggjar barninum góða tannrøkt. Tannlæknar mæla til, at børn nýta sera bleytar bustir, og at tannbustin verður útskift triðja hvønn mánaða.
Tak nylon-6 bustirnar úr tannbustini, tá hon verður skift út, og nýt restina sum til dømis plantupinn ella tveit í sópkøstin.
Fyri hvørja tannbust tú keypir, gevur Humble Brush eina tannbust til eitt fólk í neyð.
Fæst í hvítum, bláum, gulum og korkalittum.
Humble Brush er heiðra og trygt. Allar vørur eru ‘Vegan Certified’ av Vegan Society og eru ikki royndar á djór.
Bambus er skjótast vaksandi plantan í heiminum, og kann veksa næstan ein metur um dagin, umframt at tað er anti-bakterielt, og tí verða hvørki taðingarevnir ella eitur nýtt í framleiðsluni.
Humble Brush tannbustirnar eru gjørdar við nylon-6 bustum, ið niðurbrýtist skjótari enn annað nylon. Bustirnar fáast í tveimum tjúkdum – Soft (vaksin) og Ultra-soft (børn) – og innihaldi onki BPA (Bisphenol A).
Nylon-6 er serliga væl egna til tannrøkt og niðurbrýtist við tíðini (skal koyrast í skrell, og ikki í kompost kassa). Týdningarmest er tó, at onki plantu-grunda tilfar kann tryggja góða tannrøkt í tríggjar mánaðir.
TannbusthaldariVanligur prísur 39,95 kr Útsøluprísur 29,95 kr Spar 25%
Snøggur tannbusthaldari úr bambus, ið hevur natúrlig antibakteriel evni.
Hvørt keyp stuðlar hjálpararbeiðinum hjá Humble Smile, eins og tá tú keypir eina Humble Brush tannbust.
Tilevna úr bambus, ið hevur natúrligan anti-bakteriellar eginleikar.
Tannbust fylgir ikki við
Humble Brush tannkremið er heiðrað og trygt, og allar vørur eru ‘Vegan Certified’ av Vegan Society og eru ikki royndar á djór.
Vel toybind of spar pening og burturkast
... til rumpuna, nøsina, hendurnar, andlitið
... til toyblæur, toybind, lappar, svimjiblæði, vát klæði, smyrsl


text:
Tá matstovurnar í Spania stongdu, tóku spaniólar norska laksin við sær til hús.
- Norskur laksur hevur styrkt støðu sína í Spania, hóast koronufarsóttin er versnað, sigur Bjørn-Erik Stabell við Norges Sjømatråd.
Stabell er umboð hjá norska Sjåmatråd í Spania, og hann sigur, at laksurin er tað fiskaslagið í Spania, sum hevur størstu framgongdina í løtuni. Umsetningurin av laksi í Spanina er vaksin við 112 milliónum evrum higartil í ár, sigur hann.
- Spaniólar hava higartil etið laks á matstovum, og tað gleðiliga er, at tá samfelagið læsti niður, byrjaðu spaniólar at gera laks til matna heima við hús, sigur Stabell.
Serliga sølan av frystum laksi úr Noregi er vaksin undir koronu. Frá januar til september vaks sølan við 26 prosentum í nøgd og við 18 prosentum í virði. Orsøkin er, at fleiri ketur í Spania nú hava frystan norskan laks í frystidiskunum.
Í dag er Spania næststørsti marknaður fyri mat úr sjónum í Evropa, beint aftanfyri Frakland. Og Spania er eisini eitt av teimum londunum í Evropa, sum keypir mest norskan laks.
Kelda: maritimt.com


text:
Danski verjumálaráharrin, Trine Bramsen, fer at seta seg í samband við onnur lond í Evropa fyri at byggja upp eina samgongu, sum skal handfara hóttanirnar móti skipaferðsluni í Guineavíkini. Tað hendir eftir áheitan frá Donskum Reiðaríum – og eftir álopið á eitt skip hjá danska reiðarínum, Torm, í farnu viku.
Talið á sjórænaraálopum í Guineavíkini er nógv økt seinastu tíðina og roknað verður við, at tann gongdin heldur fram. Bara hesa seinastu vikuna hava sjórænarar lopið á seks skip, og eitt teirra var tangaskipið, Torm Alexandra.
Stjórin í Donskum Reiðaríum, Anne Steffenen, hevur á einum fundi við verjumálaráðharran gjørt greitt, at vinnan stúrir fyri gongdini í Guineavíkini.
- Vit eru rættiliga stúrin. Guineavíkin hevur ment seg til ein miðdegpil fyri sjórænaravirksemi, tá tað snýr seg um fólkarán. Hóttanin móti sjófólki verður veruligari fyri hvønn dag, sum gongur, sigur Anne Steffensen.
Sjórænararnir, sum tóku seg umborð á Torm Alexandra, rýmdu av skipinum aftur, tá eitt italskt herskip nærkaðist, og manningin hevði læst seg inni í trygdarrúminum umborð.
Men tað skal meira til, heldur Anne Steffensen.
- Umframt at menna átøkini úr Nigeria og øðrum londum í økinum, er neyðugt við einum samtaki av sjálvbodnum, sum vilja vera til staðar, vónandi við hermegi, í økinum, heldur stjórin í Donskum Reiðaríum.
Kelda: TradeWinds / Maritimedanmark


text:
Lýst verður til almenna kapping, ið er at seta navn á nýggju KT-skipanina, sum Uttanríkis- og…
Category: Tøkni
Arbeiðið at menna eina felags KT-loysn fyri undirvísingarverkið av bakkastokki í 2021
Í uppskotinum til fíggjarlóg fyri 2021 eru 3 mió. kr. settar av til at seta í…
Nýggjar leiðslur í fólkaskúlanum komandi skúlaár
Nýggjar leiðslur í fólkaskúlanum komandi skúlaár
Parkerar tú trygt á Vága Floghavn ?
Eftir at fokus bleiv sett á parkeringsskipanina hjá Vága Floghavn, sær út til at tey hava…
Fleiri nýggj andlit í Dáturáðnum
Nú tað stundar til, at nýggj løgtingslóg um at verja persónupplýsingar kemur í gildi 1. januar…
Nýggja dátuverndarlógin samtykt á Løgtingi
Nú verða persónupplýsingarnar hjá vanliga føroyinginum betri vardar. Tað er greitt, eftir Løgtingið í dag samtykti…
Okkara fjarskifti skal vera dygt og trygt
Føroyingar skulu venja seg við, at fjarskifti í framtíðin verður ein inngrógvin partur av trygdarpolitikki. Hetta…
Skúlastjóri í Heilsuskúla Føroya settur
Jenis av Rana, landsstýrismaður, hevur í dag sett Vivie Kirke Davidsen í starvið sum skúlastjóri í…
Fleiri kvinnur enn menn lata seg kanna
Tað eru fleiri kvinnur enn menn, sum lata seg kanna fyri corona. Tað vísa nýggj hagtøl,…
Virðisbrævamarknaðurin í fríum fallið mánadagin, men rættaði seg aftur
Corona virussið og oljukríggj ímillum Saudi Arbia og Rusland spæla inn, har oljuprísirnir bara lækkað, so…


text:
af Dina Bech | nov 7, 2017 | VitjanirWatch this video on YouTube Hevur tú nakrantíð undrast á hvat dirvi av sonnum er? Hvønn kallar Gud djarvan? – Ja? Eisini eg, inntil eg las í orði Guds, Bíbliuni. Spurningur: “Dirvi at gera slík video, og dirvi at tosa um Jesus, sum er sera viðkomandi í student,...
af Dina Bech | jun 27, 2017 | Andaligi ávøkstur hins trúgvandi #3 Watch this video on YouTube Hey! Hjartaliga vælkomin til Vakurleiki.fo, í dag so fara vit at tosa um “Ávøkst Andans” Í samband við evnið so havi eg eitt minnisørindi, sum eg fari at eggja tykkum at læra tykkum uttanat. Tað er hetta...
af Dina Bech | maj 23, 2017 | Andaligi ávøkstur hins trúgvandi #3 Watch this video on YouTube Hey hjartaliga vælkomin til Vakurleiki.fo, í dag so fara vit at byrja uppá nýggja heftið, sum tit mæltu mær til á Snapchat. Hetta er triðja heftið í røðini av hesum báðum. Hetta heftið er skrivað til trúgvandi, og er enn meira...
af Dina Bech | maj 15, 2017 | Lív og atferð hins trúgvandi #2 Í dag fara vit at hava um síðsta kapitulin í hesum heftinum, sum eitur “Hitt sanna lívið.” Hetta er eitt Emmaus Bíbliuskeið. Sjálvt um ein trúgvandi ikki kann missa frelsuna, so kann hann burturspilla lív sítt, soleiðis, at tað einki virði...
af Dina Bech | maj 9, 2017 | Lív og atferð hins trúgvandi #2 Watch this video on YouTube (1.Tim.2,4; Jóh.8,32; Matt.28,19-20; Áp.1,8; Róm.1,16) Í dag fara vit at hava um næst síðsta partin úr hesum heftinum: “Lív og atferð hins trúgvandi, sum er eitt Emmaus Bíbliuskeið”. Í dag fara vit at snakka um,...


text:
Íslendskt mál
Íslendskt er eitt indo-evropeiskt mál. Tað hoyrir til ta vesturnorrønu málættina saman við føroyskum, norskum og hinum nú útdeyða norn, sum norrøna málið í Hetlandi nevndist.
Sviar, norðmenn og danir skilja heilt væl hvønnannan. Teir hava størri trupulleikar við íslendskum, hóast íslendskt líkist tí skandinaviska málinum, ið varð tosað fyri túsund árum síðan. Næstringur hjá íslendskum er føroyskt, men málini eru ikki so lík, at ein íslendingur skilir ein føroying uttan trupulleikar.
MálskyldskapurRætta
Føroyskt og íslendskt eru grannamál. Hugsa vit um uppruna, stavseting ella orðatilfar, eru tey nær í ætt. Men munurin er á reglunum viðvíkjandi framburði. Tá ið landnámsmenn í 9. øld hildu vestur í hav úr Vesturnoregi, settu summir búgv í Íslandi, summir í Føroyum, og uppaftur summir funnu sær bústað í oyggjalondum sunnan fyri Føroyar. Hesir niðursetumenn vóru ættaðir av vesturstrond Noregs og bóru sjálvsagt við sær tey bygdamál, ið talað vórðu har um leiðir. Mál teirra kalla vit norrønt.
Fyrstu øldirnar hendir valla tað nógva málinum viðvíkjandi í hesum nýbygdu londunum. Føroyingurin, íslendingurin og hetlendingurin, sum hittust um ár 1000, mundu uttan størri tvørleika skilja hvør annan. Men sum øldir liðu fleiri, tók málið at broytast í ljóði, soleiðis at smátt um smátt sprettur íslendskt úr norrønum og føroyskt úr somu rót. Stóra broytingarskeiðið verður ofta sett til hvarvið 1300 til 1500. Kemur tú í einum teksti fram á orð sum til dømis "blað", "bátur" ella "vík", so heldur tú ivaleyst tekstin at vera føroyskan. Men tað er ikki vist, at hann er føroyskur. Hann kann eins væl vera íslendskur. Men biður tú eitt íslandskt og eitt føroyskt fólk lesa hesi 3 orðini upp, so hoyrir tú mun alt fyri eitt.
MálføriRætta
Skulu vit tosa um bygdarmál (fø. málføri, ísl. mállýskur) í Íslandi, er fyrst at siga, at munurin á málinum í teimum ymsu pørtunum av landinum er lítil. Tann munur ið er, er fyrst og fremst í framburðinum. Skilt verður t.d. ímillum harðmæli á Norðurlandinum (frá Héraðsvötnum og eystur í Vopnafjörð) og linmæli aðrastaðni í landinum. Í harðmæli eru k, p og t fráblást í innstøðu aftan á langt sjálvljóð, meðan tey eru ófráblást í linmæli, ljóðskrivað ávíkavist [kʰ, pʰ, tʰ] og [b, d, g]. Ein partur av harðmælisøkinum, serliga Eyjafjarðarsýsla, hevur raddað ljóð undan p, k og t; dømi vanta [vantʰa], lampi [lampʰi], hjálpa [jaulpʰa], meginparturin av landinum hevur óruddaðan framburð, t.d. [vandta], [lambpi] og [jaulbpa].


text:
Fráboðan og góðkenning av skrásetingarskipanum
Nýggjar journal- og skjalasavnsskipanir, herundir journal- og skjalasavnsætlanir við vegleiðingum og reglum um mannagongdir, skulu sendast Tjóðskjalasavninum til góðkenningar, áðrenn tær verða tiknar í nýtslu. Sí annars undir kt-skipanir.
Somuleiðis eiga broytingar í journal-, EMSH-, fak- og skjalsavnsskipanum á teldustøði at verða fráboðaðar Tjóðskjalasavninum, áðrenn tær verða tiknar í nýtslu.
Eisini skulu ætlanir um nýggj skjalasavnshøli verða løgd fyri Tjóðskjalasavnið til góðkenningar.


text:
FNU og Fuglafrøðifelagið fingið stuðul til at seta samskipara
Føroya Náttúru- og Umhvørvisfelag og Fuglafrøðifelagið hava fingið fíggjarligan stuðul frá einum donskum grunni, sum eitur Aage V. Jensens Fonde, til at seta ein løntan samskipara/skrivara at arbeiða fyri FNU ein dag um vikuna, og Fuglafrøðifelagið ein dag um vikuna, í fimm ár.
Okkara ætlan og vón við starvinum er, at vit fáa møguleika at fara í dýpdina við ymsum evnum innan umhvørvi, og at felagið megnar betur at umboða sínar limir kring Føroyar, sum vísa á inntriv í náttúruni. Sum heild ynskja vit, at náttúruvernd og umhvørvi framyvir skulu fáa hægri raðfesting politiskt. Vit vóna sjálvandi eisini, at tað gerst meiri spennandi at gerast virkin og vera við til at skipa fyri tiltøkum, mótmælum, túrum ella øðrum, sum áhugi er fyri.
Samstarvið við Fuglafrøðifelagið um eina felags skrivstovu ger eisini, at feløgini kunnu arbeiða saman um felags áhugamál.
Vit vilja heita á øll, sum hava áhuga í hesum starvi, at senda eina umsókn, ella at preia fólk, sum høvdu hóskað seg til starvið.
Starvslýsingin sæst her: https://www.als.fo/storv/fyrisiting-og-taenastur/samskipari-til-natturu-og-umhvorvisfelog/


text:
Rúni Rasmussen
Tak niður grein:
Konstitutionalisma og stjórnarskipanir
Føroyskt úrtak
Í greinini verður greitt frá teirri fólkaræðisligu gongdini seinastu árini. Tey skyldu hugøkini konstitutionalisma og stjórnarskipan verða lýst og allýst. Víst verður á ymiskar allýsingar av hesum hugtøkum. Valdsbýti ella valdsavmarking, løgræði, mannarætindi og hugsanin um umboðandi ella fólkaræðisligt stýri eru partar av skipan, sum er grundað á konstitutionalismu. Staðfest verður, at í frælsum og fólkaræðisligum skipanum verður mett, at høvuðsendamálið við eini stjórnarskipan er at avmarka stjórnarvaldið við tí fyri eyga at verja rættindini hjá einstaklingum og at tryggja politiskan stabilitet. Arbeiðið at smíða eina nýggja føroyska stjórnarskipan verður lýst í stuttum, og víst verður á, at Stjórnarskipanarnevndin hevur ein søguligan møguliga at smíða eina grundleggjandi lóg fyri Føroyar við støði í felags samleika.


text:
Ársveitslan verður í HB-húsinum, leygardagin 26. oktober kl. 19:04. Atgongumerki á 500 kr. fáast til keyps í HB-húsinum sunnudagin 20. oktober millum kl. 14 og 17.
Related Posts
Bronsa til 1. deild
Í vikuskiftinum var síðsta umfar í 1. deild hjá kvinnum, har okkara tóku ímóti AB í Gundadali. Tær gjørdu bart,...
Dystir útsettir vegna sóttarhald
Vegna sóttarhald hjá fleiri leikarum eru tveir dystir útsettir. Talan er um 1. deildardystin hjá monnum ímillum HB og KÍ,...
Adrian skoraði ársins mál
Átta mál vóru í uppskoti til ársins mál, harav vit áttu tey trý. Málið hjá Daniel ímóti ÍF, málið hjá...
Lutaseðlarnir drignir
Drigið er um stóru stuðulsseðlarnar hjá HB, og vinnaratølini eru hesi: Vinningur nr. Vinnaratal 1 338 2 389 3 408 4 18 5 243 6 472 7 403 8 261 9 146 10 309 11 482 12 387 13 220 14 74 15 410 16 202 17 333 18 356 19 99 20 471 21 63 22 214 23 138 24 240 25 310 ...
Operatiónin eydnaðist!
Patienturin yvirlivdi og er útskrivaður! Lagnudystur hjá 1. deild í Sørvági bleiv ongantíð so dramatiskur, sum vit høvdu væntað. Tí okkara...
Nýggj heimasíða
Sum tann gløggi lesarin allarhelst hevur lagt til merkis, hava vit fingið nýggja heimasíðu. Síðan er ment og sniðgivin av...
Fótbóltsskúlin 2019
Fótbóltssamband Føroya fer saman við fleiri feløgum kring landið at skipa fyri fótbóltsskúlum í summar. Í fjør varð skipað fyri trimum...
Áki Debes Samuelsen skrivað sáttmála við FC Midtjylland
Áki hevur í dag, á sínum 15 ára føðingardegi, skrivað undir sáttmála við danska Superligafelagið FC Midtjylland. Seinasta árið hevur...
Gáva til ungdómsdeildina frá Suna
Tann 12. august í fjør andaðist fyrrverandi HB-spælarin, Suni Skylv Reinert, 47 ára gamal. Suni búði í Danmark seinastu mongu árini, men hann var...
Øssur Gudmundarson farin
Øssur Gudmundarson fór frá okkum í gjár. Hann liggur nú so fittur í HB-búna á børu. Øssur hevði serliga nógv...
Turið heldur fram sum forkvinna
Aðalfundur hjá HB-stuðlum varð hildin í HB-húsinum týskvøldið 12. mars. Á fundinum helt nevndin fram, Tommy Falkenberg, Fríðunn Niclasen og Niels...
HB-stuðlar hava aðalfund
Ársaðalfundurin hjá HB-stuðlum verður í HB-húsinum 12. mars kl. 20.00. Møtið fjølment allir limir - eisini er høvi at gerast stuðul...
Suni Skylv Reinert farin
Tað var tungt og svárt at fáa boðini í morgun Suni. Eg eri so sera glaður fyri, at Gunnar fekk teg...
Petur Slyne er farin
Eg var glaður í dag í Vestmanna, tí sonurin hevði vunnið kappróður, eg skemtaði og prátaði, inntil ein vinur kom...


text:
Soppar
Soppar er en storur lívveru bólkur, sum hoyrur til biota, sum er tættari í ætt við djór enn plantur. Torført er at staðfesta, um teir eru plantur ella djór. Soppar vaksa væl í myrkja, slavna skógarbotninum. Luftin er tung av leyvi, ið liggur og rotnar. Soppasløgini eru fleiri enn 100 000. Í soppafylkinum eru til dømis bjølgasoppar, hýggjsoppar og hattasoppar. Soppar eru leyvgróplantur, felagsheitið á øllum einføldum plantum. Flestu soppar eru rotplantur, sum súgva rotin evni úr jørðini og eru soleiðis í lívskringinum í náttúruni. Summir soppar liva sum snultarar á dýrum og plantum. Nógv soppasløg vaksa í slavnum skógum og fruktagóðari jørð, serliga um heystið. Summir soppar eru etandi, aðrir eru sera eitrandi. Vit nevna nógvar soppar hundaland; hetta eru hattasopparnir. Ovasti parturin er hatturin, miðparturin er leggurin, og í moldini er leyvið, ið sýgur føðsluevni upp. Millum rukkurnar uppi undir hattinum eru grókornini, sum lætt spjaðast við vindi og spíra árið eftir. Nógvir soppar elva sjúkur hjá fólki, dýrum og plantum. Men nógvir soppar verða brúktir til brygging og baking. Gersoppar fáa t.d. breyð at ganga.
Mong soppasløg eru etandi og verða nevnd átusoppar. Summir soppar ikki bara smakka væl, men eru heilsugóður matur. Champignon verður dyrkaður í slavnum, myrkum húsum í mógvi og rossatøðum. Soppasavnarar leita hvørt ár eftir villum átusoppum. Men fólk, ið taka soppar úti, eiga at vera varin og duga á at skyna, tí nógvir átusoppum. Hvørt ár doyggja fólk av soppaeitran. Tann friði, reyði flugusoppurin er eitrandi. Hvíti flugusoppurin er so eitrandi, bara tú smakkar á hann, kanst tú doyggja. Tí er umráðandi ikki at taka hann. Hann líkist nógv champignon.
Føroyskir soppar[rætta | rætta wikitekst]
Í Føroyum vita vit um meiri enn 600 ymisk soppasløg, nærum helvtin av teimum eru hattsoppar, t.e. soppar við hatti og leggi. Hattsopparnir í Føroyum kunnu skiftast sundur í tríggjar nærum eins stórar bólkar alt eftir, hvar ið teir vaksa.
- Um leið 100 sløg av hattsoppum eri úr viðarlundum, har ið teir mest sum allir onkursvegna hava samband við trøini. Hetta eru somu soppar, sum vaksa í skógum aðrastaðni í Norðurevropa, men talið á sløgum er væl minni í teimum føroysku viðarlundunum, helst tí allar viðarlundirnar her eru úr hesi øldini. Skulu soppar flyta um so stórar víddir, tekur tað tíð, og harumframt krevja nógvir viðarlundasoppar at vøksturin hevur ávísan aldur, so ríviligt av deyðum bløðum og nálum er lagst um botnin. Tí kunnu vit vænta, at nýggj sløg framyvir fara at stinga seg upp í okkara viðarlundum.
- Okkurt um 100 sløg av hattsoppum eru á fjøllunum, og fleri teirra vaksa nær tengdir at lágu pílarunnunum, sum er her. Fyri tað mesta eru hetta somu sløg sum vaksa á samsvarandi støðum á Alpunum, í Noregi og Íslandi. Enn eru hesir soppar ikki nóg væl granskaðir hvørki í Føroyum ella úti í heimi.
- Endiliga vaksa okkurt um 100 sløg av hattsoppum á graslendi - á grønu líðunum á láglendi. Av soppunum á graslendi eru vakshattarnir teir litfagrastu. Her verður eitt lítið úrval lagt fram.


text:
Leygardagin 7. mai verður skipað fyri forvitnisligum gongutúri úr Tórshavn til Kirkjubøar við Símun V. Arge sum ferðaleiðara. Í Kirkjubø verður hugt nærri at søguligu bygningunum og tí áhugaverda arbeiðinum, ið fyrigongur har. Túrurin endar við einum góðum bita frá bóndanum í roykstovuni.
Vit fara til gongu kl. 10:00 frá brúnni við Sandá.
Túrurin væntast at vara umleið 3-4 tímar.
Bussur koyrur til Havnar eftir túrin, og tá verður eisini høvið at hittast til okkurt leskandi í hølum felagsins í Tvørgøtu 3.
Tiltakið er ókeypis fyri limir í Magistarafelagnum, og ein súmbolsk upphædd á 100kr verður kravd fyri vaksin, ið hava hug at koma við (familja o.a.) og sum ikki eru limir í magistarafelagnum.
Fyri limir ið ikki hava hug, ella eru illa gongd/ir, verður høvið at taka ein buss til Kirkjubøar og fáa túrin í Kirkjubø og máltíðina við eisini. Um so er, vinarliga sig okkum frá í tilmeldingini.
Melda til á magistarin@magistarin.fo í seinasta lagi 25 apríl
Vinarliga
Nevndin


text:
Ungmannafeløgini sláa seg saman fyri ungdómin
Politikkur16-09-2019 - 08:47 - Jóanis Albert Nielsen
Nú nýggj samgonga er skipað, hava ungmannafeløgini Framsøkin Ung, Unga Sambandið, Sosialistisk Ung og Unga Tjóðveldiðsligið seg saman og gjørt ein ynskilista til komandi samgongu, til frama fyri ungdómin.
Hóast vit ungmannafeløg mangan eruósamd, so kunnu vit semjast um at ungdómurin skal hava betri kor. Í hesum sambandi hava vit gjørt ein ynskilista við 10 punktum, um hvussu hetta skal gerast.
Ynskilistin er soljóðandi:
1.GRØN FRAMTÍÐ
Føroyar skal binda seg til Paríssáttmálan við einari bindandi veðurlagslóg. Eisini skulu vit fremja ætlanina hjá SEV um at framleiða 100% grøna orku á landi í 2030, samstundis við at vit taka atlit til náttúruna.
2.SÁLARHJÁLP UNDIR HEILSUTRYGD
Sálarhjálp skal undir heilsutrygd og skal veitast øllum undir 35 ár og játtanin til psykiatriina skal hækkast.
Tænastur til fólk við avbjóðingum skal samskipast
3.FLEIRI LESTRARÍBÚÐIR
Vit skulu byggja 150 lestraríbúðir aftrat. Hesar íbúðir skulu vera góðskutryggjaðar
4.ABORTLÓGIN SKAL IKKI HERÐAST!
Lat bara vera.
5.NEYÐTØKUOFFUR SKULU LOFTAST
Føroyar skulu hava eina dagførda og neyvari neyðtøkulóg og revsingin skal herðast. Neyðtøkuoffur skulu hava rætt til hjásitara og neyðtøkuoffur skulu hava betri bráðfeingis hjálp og skulu knýtast upp í sálarligu skaðastovuna
6.BETRI LESTRARVIÐURSKIFTI!
Føroyar skulu hava góðskutryggjaðar útbúgvingar, umvegis Bologna-sáttmálan. Setrið skal hava hægri játtan og fleiri úbúgvingar skulu setast á stovn
Bíðað hevur verið ov leingi, núskal campusøkið gerast!
7.DAGFØRING AV AVOLDAÐUM LÓGUM
Halgidagslógin skal nútímansgerast og Fólkaskúlalógin skal endurskoðast, so hon endurspeglar nútímanssamfelagið
8.UMHVØRVISVERND
Náttúru og margfeldislógin skal samtykkjast, hon liggur klár.
Og einnýtisplast skal bannast í ár 2022
9.ONGIN BØRNÍ FÁTÆKRAVÀÐA
Familjuískoyti skal hækkast og fjølbroyttari og bíligari bústaðarmøguleikar skulu gerast.
Vit skulu hava eina nullhugsjón til børní fátækraváða.
10.BETRI KOR TIL LÆRLINGAR
Betri upplýsing skal vera um yrkisútbúgvingar
Lærlingar skulu hava betri ágóðar, so tey í ávísan mun gerast meira javnsett onnur undir útbúgving
– Framsøkin Ung, Unga Sambandið, Sosialistisk Ung og Unga Tjóðveldið


text:
Spanski forsætisráðharrin, Pedro Sanchéz, hevur í dag heitt á spanska tjóðartingið um at geva ymsu landspørtunum víðkaðar heimildir til at seta herða tiltøkini ímóti korona enn meira. Eitt nú skulu teir kunna seta í verk útigongubann um náttina. Heimildin skal vara til mai mánað næsta ár.
Hetta skriva fleiri miðlar í Madrid, eitt nú dagblaðið El Pais.
Eisini skal tað forbjóðast fólki at ferðast ímillum ymsu landspartarnar.
Í Europa hava bæði Frankaríki og Spania nú fleiri enn eina millión tilburðir. Í Madrid, sum fyri tveimum vikum síðani var harðast rakti býurin í Europa, vórðu tiltøkini herd nógv 9. oktober. Í vikunum áðrenn tað var talið av smittaðum 723 fyri hvørjar 100.000 íbúgvar.
Um tú veitst okkurt, sum VP ikki veit - skriva so til vp@vp.fo


text:
“Gott hugflog, Hugo” er fjórða søgan um Hugo og hini úr Port Janua.
Søgan byrjar við eini lítið sermerktari hending: Hugo sær eina hond koyra ein posa í eina ruskspan, men hetta førir við sær nógvar og løgnar og spennandi hendingar fyri Hugo og vinmenn hansara, Ravn og Stefan.
“Gott hugflog, Hugo” er ein søga, fyri børn og barnligar sálir frá 9 til 99.
Permumyndina gjørdi Philippe Carré.
Bókadeild Føroya Lærarafelag gav út í 2007.
Annað um “Gott hugflog, Hugo”
2007: Í hesi søguni eru nógvar tilsipingar til skaldsøguna “Death is a lonely buissnes” hjá Ray Bradbury. Fleiri av sermerktu persónum í Altheubrekku eru inspireraðir av persónum í hesi skaldsøguni, men søgugondina hevur fyri so vítt onki við skaldsøguna at gera.
Nakrar leinkjur til bókina: Hjá Bókadeildini og hjá Bókamiðsøluni, har bókin kann keypast.


text:
Vit veita ergoterapeutiska ráðgeving og kunning um hjálpartól, og tá hugsað verður um nýbygging ella renovering. Hvat er neyðugt at hugsa um, tá øll skulu hava atgongd til ein bygning. Vit veita ráðgeving til byggiharrar og privatfólk um hvat ein eigur at hugsa um í sambandi við plasering av hjálpartólum, eitt nú um atkomu. Eisini viðvíkjandi hurðum og hvat pláss er neyðugt hjá einum koyristóli, tá hugsað verður um vendiradius. Eisini eru grundleggjandi viðurskifti, sum ikki verður gáðað um í sambandi við atkomu og bygningar, sum verða gjørdir í dag - bæði alment og privat.
TELEFON 22 78 88 | ROSAH@ROSAH.FO


text:
Nú vinna vit Vaglið aftur!
2020-11-10 08:20
N ú vinna vit Vaglið aftur!
Eftir fýra ár í andstøðu, er eg til dystin fús og fullur av orku til aftur at taka við leiðsluni í Tórshavnar kommunu og vinna Vaglið aftur!
Vit vilja so fegin, at tað aftur skal vera gott at virka og liva í Havnini og restini av kommununi, og vit loysa trupulleikar, stórar sum smáar – og vit svara altíð áheitanum skjótt og greitt.
SIT IKKI HEIMA, MEN FAR Á VAL, TÍ HVØR EINASTA ATKVØÐA TELUR OG GER MUN!
Áður havi eg víst í verki, at býráðsarbeiðið fyrst og fremst snýr seg um borgaran, og tí verður hurðin á Vaglinum aftur opin – eins og fyri fýra árum síðani.
Lat okkum í felag vinna Vaglið, so tit, borgarar, aftur fáa vald og ávirkan!
Tað kann bara gerast við stuðli frá TÆR, tí nú er tað TÚ, sum við TÍNI atkvøðu kanst vera við til at lyfta Tórshavnar kommunu enn longur upp!
Kom við okkum á spennandi ferðini fram ímóti 2024, tí HAR VIT ERU, HENDIR ALTÍÐ NÓGV!
Vinarlig heilsan


text:
Dýrið
Bókadeild Føroya Lærarafelags
- Síður: 230
- Útgávuár: 2009
- Upprunamál: enskt
- Innbinding: heft við klaffum
- Rithøvundur: Ally Kennen
- Týðari: Bergur Rasmussen
Dýrið snýr seg um drongin Stephen, ið hevur nógvar trupulleikar at dragast við. Eina mammu hann ongantíð sær, ein pápa, sum hann vildi ynskt var deyður. Fosturfamiljan ræðist hann- hann er ikki ein drongur, sum fylgir reglunum.
Umframt hetta hevur hann ein stóran, vandamiklan loynidóm. Í fýra ár hevur hann hildið einum ræðuligum skapningi innilæstum í einum fjarløgdum goymistaði. Einaferð ein meinfýsin ungi, men nú eitt máttmikið ránsdjór, stórt og nóg svangt til at bróta seg út úr einum rustaðum búri.
Ómetaliga stríðið at gera seg leysan av dýrinum ger Stephen til eina hetju, tú ongantíð fert at gloyma.
Ally Kennen hevur skrivað bókina. Dýrið er fyrsta skaldsøga hennara. Hon hevur verið í uppskoti til 7 ymiskar virðislønir og hevur higartil vunnið Manchester Book Award 2007.


text:
Í fyrra dystinum millum Russland og Føroyar, sum varð spældur í Krasnodar í Russlandi í november í fjør, stóð føroyska liðið seg væl. Men tá avtornaði vunnu russar 2-0, eftir málleysan fyrra hálvleik.
– Vit fyrireika okkum so væl sum tilber, og ætla okkum so avgjørt at vinna hendan dystin. Liðið mennist alla tíðina, og tað er eisini hugaligt at síggja, at fleiri av U21-spælarunum gera seg galdandi á A-landsliðnum.
– Í dystinum í Russlandi í fjør spældu vit væl, men vóru tíverri ikki nóg neyvir í avgerandi løtum. Har afturat máttu vit síggja burtur frá fimm spælarum, ið høvdu aðrar fótbóltsavbjóðingar um somu tíð. Men hesir eru nú tøkir, so vit gleða okkum at møta Russlandi aftur, sigur Bill McLeod Jacobsen, U21-landsliðsvenjari.
Á sumri í 2009 møttust U21-landsliðini hjá Føroyum og Russlandi á ovara vølli í Gundadali. Ta ferðina vann føroyska liðið 1-0 við máli sum Jóan Símun Edmundsson skoraði.
U21 EM-undankappingardysturin millum Føroyar og Russland verður á Svangaskarði á Toftum hósdagin 1. september klokkan 18:00. Ókeypis atgongd er til dystin.
Tekstur: FSF heimasíðan


text:
Heimsins størsti frystitrolari Annelies Ilena kemur á Fuglafjørð sunnudagin 26. apríl seinnapartin, umleið kl. 17.00, við góðum 7.000 tonsum av svartkafti, sum skulu landast til Bergfrost.
Bergfrost hevur fyrireika hesa verkætlan í útvið eina viku. Frystikapasiteturin hjá Bergfrost er 25.000 tons, og er hon ein av teimum fáu frystigoymslunum í norðanlondum, sum kann taka ímóti so stórum nøgdum. Skipið klárar at lossa 200 plattar um tíman, sum svarar til góð 200 tons, og tað klárar Bergfrost at taka ímóti.
Í sambandi við lossingina, kemur farmaskið Sierra Leyre við 7.000 tómum plattum, og 300 plattum av pakningi, sum skulu umborð aftur á Annelies Ilenu, soleiðis at skipið er klárt at fara til fiskiskap aftur.
Skipið hevur sera sera stóran frystikapasitet, og kann frysta heili 600 tons um døgnið.
Skipið er skrásett undir pólskum flaggi, og heimstaðurin er Gdynia í Pólandi. Skipið er bygt í Noreg, er 14.055 bruttotons, er 144 m langt, 24 m breitt og stingur 10,5m.
Fuglafjarðar havn er ein djúphavn, og kann hon taka ímóti flest øllum skipum.


text:
GANG Føroya vakrasta hálvmaraton 2021
- Datum:
- Samstag 4 September 2021 10:00
- Ort:
Tickets kaufen
Aftur í 2021 skipar Ítróttarfelagið Frælsi í Vágum fyri Føroya vakrasta hálvmaraton. Í ár verður tiltakið leygardagin 4. september. Teinurin gingið verður er úr Gásadali og til kirkjuna í Sandavági.
GG: Um tú gongur teinin innan 3 timar, so viðmælir Ítróttarfelagið Frælsi at tú teknar teg til at renna.
Kostnaðurin:
Kr. 250 fram til 02. desember.
Kr. 350 fram til 02. apríl.
Kr. 450 fram til 26. juli, eisini seinasta freist at keypa Guðrun & Guðrun renniblus
Kr. 500 fram til leygardagin 4. september
Við í gjaldinum er heiðursmerki, startnummar, ferðing frá Giljanesi til start í Gásadali, matur tá komið er á mál, umframt undirhald á rutuni.
Veranstaltung teilen
Fyriskipari
Ítróttarfelagið Frælsi
Bótolvsvegur 17
370 Miðvágur
Telefon +298 267549
info@fraelsi.fo
www.frælsi.fo


text: Arabiskt mál (arabiskt; الْعَرَبيّة, al-ʿarabiyyah ella bara عَرَبيْʿarabī), er í afroasiatiska málættin, semitiska greinin. Um 206.000.000 fólk tosa okkurt frábrigdi av arabiskum. Hóast standardarabiskt, sum er eitt tillagað frábrigdi av klassiskum arábiskum, er alment mál í arabiskum londum, eru tað vanliga bert fólk við góðari útbúgving, sum duga tað hampiliga væl. Koranin er skrivað á klassiskum arabiskum, sum er átrúnaðarligtmál hjá muslimum. Tað arabiska stavraðið hevur 28 bókstavir og skriftmálið verður skrivað frá høgru til vinstru. Arabiskar dialektir verða talaðar í Norðurafrika (frá Maghreb í Marokko til Egyptaland) og í Miðeystri (frá Palestina/Ísrael til Irak, og úr Sýria til Jemen). Maltesiskt er eisini ein arabisk dialekt. Hóast felagsheitið "arabiskt" (av átrúnaðarligum og politiskum orsøkum) verður brúkt, so er talan "de facto" um fleiri ymiskt "arabisk" mál, har fólk ikki skilja hvønn annan.


text:
Ársins útgáva av Boccia Grand Prix fekk ein bráðan enda. Eftir skránni skuldu 4 umfør leikast, men tá korona tók okkum øll av fótum, var neyðugt at steðga eftir 3. umfar. Tó hevur hetta kappingarárið verið sera spennandi og áhugavert. Nýggjur leikari hevur lagt seg út í kappingina, har leikarar sum Joannu, René, Ísaki og Elvin annars hava skarað framúr. Ungi Eli Olsen hevur í ár verið sera nærlagdur og hevur hugsavnað seg í spælinum. Tað hevur eisini givið úrslit, tí av teimum trimum umførunum, sum blivu leikt, hevur Eli vunnið tvey tey síðstu, og tí er tað eisini uppiborið, at hann vinnur kappingina í ár.
Í vikuni fekk Eli so handað steypið. Talan er um nýtt steyp, sum leikast skal um komandi tíggju árini. Í 2010 fóru vit undir at leika um eitt steyp, sum René hevur vunnið oftast í tíggju ár, og tí fekk hann steypið til ognar. Nú hevur so Eli vunnið fyrsta partabrævið í nýggja steypinum, sum altso verður spælt um komandi tíggju árini.
Takk fyri í árið, sum fekk so bráðan enda. Vit síggjast aftur í heyst. Um støðan við korona broytist, so kunnu vit royna at skipa fyri onkrari kapping í summar. Vit fáa at síggja.
Gott summar!
Jóhan og Dan


text:
Antigua og Barbuda
Antigua og Barbuda (enskt; Antigua and Barbuda) eru eitt oyggjaríki í eystara partinum av Karibiska Havinum. Landið liggur í oyggjabólkinum, ið nevnist Leewardoyggjar og liggur umleið 17 stig norðan fyri miðkring. Oyggjarnar eru partur av Smáu Antillunum og liggja norðanfyri Guadeloupe, eystanfyri Montserrat og St. Kitts og Nevis, og sunnan fyri Saint Martin. Høvuðsstaðurin eitur Saint John’s og landið hevur eitt sera tropiskt veðurlag við miðalhita ið liggur á umleið 27 °C alt árið. Kaldasta tíðin er frá desember til februar, og hetta tíðarskeiði verða oyggjarnar onkuntíð raktar av tropiskum ódnum. Mesta regnið er frá septembur til november. Landið hevur 153 kilometrar við strond og heili 365 strendur. Umleið % av teimum 70 000 íbúgvunum búgva á oynni Antigua, har eisini høvuðsstaðurin liggur. 9 av 10 av fólkunum hava sín uppruna frá afrikonskum trælum.


text:
Dagsins jólagáva verður ein av teimum tyngru, tað tykist sum okkara samfeløg í vesturheiminum hava tapt stríðið móti yvirgongsmonnum, nettupp tí, at eftir 11. september fóru vit á kompromis við tey grundvirði, ið vit byggja okkara samfelag á. Eitt nú er píning vorðin ein alment góðkendur avhoyringarteknikkur aftur. Hetta fóru vit í okkara parti av heiminum annars frá, samstundis, sum vit gjørdust meira siviliseraði.
Eg fari at viðmæla eina bók at lesa, viðmæli fer sjálvandi fyrst og fremst út til okkara politikarar, ið gera okkara lógir, men bókin er bæði áhugaverd og lættlisin, so øll áttu at lisið hana. Tað er bólkin hjá italska filosoffinum Cesare Beccaria “Um lógarbrot og revsing”, bókin er ikki tøk á føroyskum, men er t.d. at fáa í einari fínari danskari umseting.
Cesare Beccaria, ið var ein av undangongumonnunum, til okkara rættarsamfelag lýsti trupulleikan við píning soleiðis: Ein persónur, ið einki hevur at goyma, verður trýstur til at finna uppá okkurt fyri at steðga her-og-nú pínuni. Píningin er so ógvislig, og einasti vegur úr henni er at viðganga okkurt, satt ella falskt gerst líkamikið. Meðan ein, ið er sekur, kann verða meira herdur, og tí ikki viðgongur og um viðkomandi úttalar seg, er tað ikki neyðturviliga sannleikan, ið hann fortelur. Sostatt eru upplýsingar, ið koma fram í einari tílíkari støðu púra óbrúkiligir og mangla trúvirði.
Beccaria vísti harumframt á, at píning var við til at herða samfelagið og elva til meira harðskap.
Góðu fittu Nudlalesarar
Nú í jólamánaðinum, er ein jólakalendari er á hvørjum horni. Mær so líkt, so vil eg ikki skilja meg burturúr, so sjálvandi er eisini ein jólakalendari her á Nudlum.
Hvønn dag fram til jóla deili eg okkurt gott við tykkum. Tað kann vera ein góður sangur, ein góð mynd, ein yrking, eitt viðmæli, ein leinkja, eitt filmklipp, ein søga, ein gáta ella okkurt heilt annað.
Seinastu 17 árini ella so, havi eg havt pakkakalendarar til synir mínar, líltar gávur, summar jólaligar, aðrar ikki so jólaligar. Soleiðis verður eisini her á Nudlum.
Vónandi tíma tit at vitja aftur, um ikki hvønn dag, so næstan hvønn dag, eg kann enntá lova, at summi klipp ella sangir vera somikið góð, at tit saktans kunnu vitja fleiri ferðir hvønn dag.
Tykkum ynskist eini góð jól.


text:
Nakað lítið um Transválbardagin 1899–1900
Av Jóan Petur uppi í Trøð. Úr Fuglaframi, nr. 13, 1900.
Lag: Brúðarvisan
Ein dekans svongd yvir Chamberlain kom
mót árinum nítjanhundrað.
Hann sat úti á eini fjallatrom
so hálur sum nøkur flundra.
So mjúkur og lúnskur um heimin hann sá,
hann vildi alt eta, fyri eygum lá,
fyrr skuldu kanónirnar dundra.
At metta tam mannin, stóð ikki til,
í hvat teir so fyri hann settu,
bæði hold og hár, bæði indir og vil,
bæði fólk og lond teir flettu.
Teir førdu úr Danimark egg og smør,
rørdu saman við hveitu av Onglands jørð,
tó føldi hann sær ikki mettu.
Úr Kina te, úr Canada kóp,
úr Kimberley diamantir,
úr ymsum londum bæði skav og sóp,
— alt veiddu teir líka galantir —
bæði India úrtir og blámanna blóð
og hvíting úr Føroyum, men einki forsló,
hvat veiddist um allar kantir.
Transwål, Transwål! Cecil Rhodes skar i,
Transwål, Transwål mín vinur!
Transwål kann metta i langa tíð,
— sit nú ikki har so linur.
Ti her eru skriður og gilini full,
tað igir og raplar tað reina gull
til geniur og zechinir.
So samla teir saman i Onglandi fólk
við spjøldrum, riflum og sliðra,
gott tvey hundrað túsin teir reka í bólk
mót Afrika teir so stýra,
teir Boar, sum eiga tað feita Transwål
á teimum vilja vit gera gott kál,
so fita vit okkum sum líra.
Nú eru liðin nett tríhundrað ár
siðan Boarnir landið bygdu,
tann jørð hevur drukkið bæði blóð og tár,
hvat land teir enn sær trygdu.
Fyri Onglandi fingu teir ongastaðs frið,
sum rovdjórið harða, ið ei gevur grið,
teir Boarnar undan sær stygdu.
I átjanhundrað og seks Capetown
frá Boarnum teir tóku,
og rendi á teir John Bull og Klown
millums Hottintottar teir róku,
og haðan til Kaffarnar í Natal
og so til Oranje, men síðst til Transwål,
alt Boanir undan óku.
Matabelaríki hitt stóra har
sum múrur mót norði stendur,
ei longur vegurin opin var.
Sum seyður, íð saman er rendur,
har Boarnir livdu í tvingsil og stríð
til Gladstone hin gamli, hann slepti teim frí.
Nú sakin alt annarleiðs vendur.
Nu skulu teir aftur í trælaband,
tí Chamberlain gullið vil hava,
sum Harrin legði í Boara land,
tað Ongland vil undir seg grava.
Bæði Jamison, Rhodes og Chamberlain
teir brýggja og mjølva som óðir menn,
hvør mest kann undir seg skava.
Men ætlan kann bresta og hon brast har,
so løtt skuldi ferðin ei ganga.
Fyrst Tugela áin á vegnum var,
um hana var ilt at ganga,
hart Buller hann brølar mót Spions Kop,
men slapp ikki um tann fjallatopp,
og Joubert lat seg ikki stanga.
Hin langi Methuen royndi við
um Modderánna at leypa,
men hann fekk pokkurs afturstig,
alt eingilsku bløðini reypa,
teir skotsku unglingar herjaðu á
men mangur bar har ikki boðini frá,
hvør fegin sít lív vildi keypa.
Fyri hús og heim, fyri barn og vív
og alt, hvat teir heilagt halda,
teir fámentu Boara verja sítt lív
og føra ei verjuna fjalda,
men ein móti tíggju nú árið í ring
so væl hava vart seg við blóðrodda sting,
tað Albions unglingar galda.
Gull altarin bognar av unglinga blóð,
tað fløðir um offurs kálir,
um Chamberlain sjálvur við hornið stóð
og taldi upp líkam og sálir;
tað mátti væl rørt ein normalan mann,
men einki sýnist at røra við hann,
enn letist hann líka hálur.
Tað Gongurólvs blóði tað svíkur teg ei,
tú Krüger i Boara landi,
væl er hon slítin tín æviskeið,
tó harður hekk yvir tær vandi.
Síðan Turkara-Hunnara-Vandalastrok,
hevur fáur í heiminum liðið slíkt ok,
sum tú undir eingilskun bandi.
Sum tú, titt fólk hevur liðið skart,
men fosturlandsalskurin brennur;
við mannsins lið striðist konan hart,
hvar blóðið á vøllunum rennur.
Fyrr letur hon kúlurnar bora sín barm,
enn hon vil lata so hefta sin arm,
tí Albions bandið hon kennur.
Hvat Leonidas áður gav fyri sítt land,
nú Boarnir gera har eftir,
men Ongland tað loysir hvørt posaband,
so gullið á altarin dettur,
milliardir av krónum, og túsintals mans
góðviljugir ofra, men geva ei ans,
hví Chamberlain ikki fæst mettur.


text:
Bústaðarmøguleikar til lág- og miðallønt í Tórshavnar kommunu!
2020-11-08 19:14
Metstóri fólkavøksturin, lága rentustøðið og búskaparvøksturin økir byggikostaðin. Hetta avbjóðar bústaðarmøguleikarnar fyri fleiri; serliga fyri tey lág- og miðalløntu.
Tað er umrøtt, hvørt kommunan skuldu fingið loyvið at bygt bústaðir og leiga út, og hervið vera við til at loyst bústaðartrupulleikan. Onnur talar ímóti við tí argumenti, at kommunan ikki má gerast ein stórur byggimastadontur í beinleiðis kapping við vinnuni. Men snýr tað seg í veruleikanum ikki um at fáa ein lóg, sum stýrir økinum og regulerar og tryggjar, at tað ikki verður gjørt mun á fólki í kommununi? Ja, eg kann fylgja Anniku Olsen í at vit kunnu røkka langt við einum OOP samstarvi millum almennar mynduleikar og privatar aktørarar, har tann privati aktørurin átekur sær váðan, men so fær hann eisini inntøkurnar. Hví verður dentur einans lagt á at skapa betri fortreytir fyri privata framtakseminum?
Vit mugu taka trupulleikan í álvara! Bara í Tórshavnar kommunu er talið av húskjum, seinastu árini, økt við áleið 120 árliga. Longu undir valdystinum til løgtingsval í 2011 bleiv nógv gjørt burtur úr trupulleikunum. Tá bleiv Húsalánsgrunnurin umlagdur til bústaðarfelagið ”Bústaðir”, ið fekk heimild at byggja leigubústaðir. Men spurningarnar eru nógvir. Hevur Bústaðir greiðar løgfrøðiligar karmar sum ger, at tey t.d. kunna samstarva við pensjónsfeløg um bústaðarbygging? Hava tey neyðugu lánsheimildirnar? Hvussu síggja samtyktu bústaðarpakkarnir út; geva hesir teimum lág- og miðalløntu veruligir bústaðarmøguleikar?
Nær kemur ein ætlan við Hoydølum, so øki kemur flest borgarum til gagns? Hvat er ætlanin við forfallum bygningum í Tórshavnar kommunu?
Langt er eftir á mál, um vit skulu loysa bústaðarneyðina í Tórshavnar kommunu.
Jóhan Carl Dam - Valevni á Lista E.


text:
Nýggjur leiðari settur á kunnningarstovuni
Nýggjur leiðari settur á Visit Sandoy.
Bryndis í Dali er sett sum leiðari á Visit Sandoy. Hon byrjar í starvinum 1. juni.
Bryndis í Dali er 27 ára gomul og hevur lisið master innan ferðavinnu í Aalborg Universitet. Sum leiðari kemur Bryndis í Dali at hava alla dagligu ábyrgdina av Visit Sandoy, samstundis sum uppgávur hennara verða at virka fyri og menna økið í ferðavinnuhøpi.
Stórar avbjóðingar og broytingar liggja fyri framman innan ferðavinnuna í Sandoyar Sýslu komandi árini. Neyðugt er við einum væl útbúnum leiðara við góðum førleikum, ið kann flyta og skipa arbeiðið og harvið gera Sandoyar sýslu til eitt av berandi økjunum innan ferðavinnu í Føroyum.
Um fá ár verður koyrandi suður í Sandoynna, tá kemur ferðafólkamynstrið at broytast og ikki minst ferðafolkatalið at økjast munandi. Arbeitt hevur verið miðvíst seinastu árini fyri at gera økið klárt til komandi broytingarnar og verður hetta eisini eitt av høvuðsøkjunum, ið Bryndis kemur at arbeiða víðari við.
Vit ynskja Bryndis hjartaliga vælkomnari og vónandi verður móttøkan og samstarvið við ferðavinnuáhugað í økinum gott og gevandi.
Vegna Nevndina í Sandoyar Sýslu Ferðalag
Heini Tausen


text:
Kelda: us.fo
Loyvið kann veitast sambært § 5 stk. 2 í løgtingslóg nr. 59 frá 7. juni 2007 við seinni broytingum um framleiðslu, flutning og veiting av ravmagni.
Umhvørvisstovan kann velja ikki at veita nakað loyvi og kann somuleiðis gera av at veita eitt loyvi minni enn 18 MW.
Umsóknarblað og nærri upplýsingar
Umsóknarblað fæst á Orku á Umhvørvisstovuni, har nærri treytir fyri at kunna søkja eru lýstar.
Eru spurningar ber til at tosa við Ara Johanneson, ráðgeva á Orku á Umhvørvisstovuni, tlf. 282860.
Umsóknarfreistin er 1. august 2019.
Umsóknir skulu sendast til: Umhvørvisstovan, Traðagøta 38, Postboks 2048 FO-165 Argir


text:
Løgmaður sendi fríggjadagin 12. avgust øllum stjórnarráðunum eina fráboðan um ikki at samskifta ella samstarva við felagsskapin Sea Shepheard Conservation Society. Fráboðan løgmans er almenna støðan hjá landsstýrinum. Tað er sjálvsagt upp til borgarar, fyritøkur og felagsskapir í Føroyum sjálvi at gera av, hvørja støðu tey hava til hesi viðurskifti.
Fráboðanin er endurgivin her:
“Nú, ið ymsir felagsskapir og miðlar aftur eru farnir at vísa stóran áhuga fyri føroysku grindaveiðini, verður enn einaferð staðfest, at landsstýrið leggur stóran dent á opna samskiftið, talufrælsið og rættin hjá øllum fólkum, bæði í Føroyum og aðrastaðni til at siga sína meining og eisini til at mótmæla á friðarligan hátt.
Landsstýrið hevur tó onga orsøk at samskifta ella samstarva við felagsskapin Sea Shepherd Conservation Society og umboð teirra. Hesin felagsskapur er kendur fyri ein áleypandi framferðarhátt, ið setur bæði mannalív og ogn í vanda.
So seint sum tann 14. juli í ár tóku øll 89 limalondini í altjóða hvalaveiðifelagsskapinum IWC undir við einari samtykt um trygd á sjónum. Í samtyktini endurtaka IWC limalondini, heruppií Danmark vegna Føroyar og Grønland, sína frástøðu frá framferðarháttinum hjá felagsskapinum Sea Shepherd í sambandi við harðliga og vandamikla ágangin ímóti hvalaveiðini hjá Japan í Suðuríshavinum.
Herverk, vandamikil ágangur og villleiðandi kunning hjá Sea Shepherd, undir leiðslu av Paul Watson, hava myndað virksemið hjá hesum felagsskapi í fleiri áratíggju, bæði ímóti Føroyum og ímóti fleiri øðrum londum og samfeløgum, ið liva av havsins tilfeingi. Eyðkent fyri herferðir hjá felagsskapinum er fullkomilig vanvirðing fyri rættindum hjá londum og fólkum kring heimin at gagnnýta náttúrutilfeingi teirra á burðardyggan hátt í samsvari við altjóða lóg og ST samtyktum og yvirlýsingum.
Landsstýrið leggur dent á, at opinleiki, kunning og upplýsing er vegurin fram, soleiðis at álítandi miðlar og fólk allastaðni sjálvi kunnu gera sær eina breiða fatan av tí týdningi, ið grind hevur í Føroyum í dag.


text:
Nú Covid-19 aftur er staðfest í Føroyum og ótryggleikin í samband við Corunasmittuna er stórur, er avgerð tikin um at leingja summarfrítíðina á dagstovnaøkinum við einari viku.
Hetta viðførir, at Vøggustovan og Barnagarðurin á Svangaskarði ikki lata uppaftur í næstu viku, sum ætla. Ætlanin er í løtuni at lata upp mánadagin 17. august í staðin.
Skipað verður fyri neyðansing og tey sum hava brúk tí skulu venda sær til leiðarin, Tóru Johannesen, á telefon 565021 ella við telduposti barnagardur@nes.fo.
Foreldur skulu ikki gjalda barnagjald fyri viku 33.
Vit fylgja neyvt við støðuni, og boða frá her á heimasíðuni um nøkur broyting verður.
Nes kommuna
Jóhannus Danielsen
borgarstjóri


text:
Prísirnir á sethúsamarknaðinum eru øktir fleiri staðni í landinum hetta fyrsta hálva árið, hóast Covid-19 kundi væntast at ávirka bjartskygnið hjá føroysku húsarhaldunum.
Serliga eru sethús uttanfyri Havnina seld fyri hægri prís fyrsta hálvár í 2020 í mun til miðalprísin í 2019. Hetta fyrsta hálvárið 2020 eru sethúsaprísirnir øktir við meir enn 10% í størru bygdunum og um 30% í smærri bygdunum og í Sandoy-Suðuroy samanborið við miðal 2019. Í smáu bygdunum og í Sand- og Suðuroynni eru tó lutfalsliga fáar sølur, og tí skal lítið til fyri at ein einstøk søla hálar miðalprísin upp.
Í miðstaðarøkinum lækkaðu sethúsaprísirnir í fyrsta ársfjórðingi, møguliga vegna óvissuni av koronasjúkini, og tí húsameklarar noyddust at steingja eitt tíðarskeið (sí Mynd 1.). Hetta sæst eisini aftur í talinum av sølum; í Havnini var talið av sølum í 1. og 2. ársfjórðingi í 2020 eini 20% lægri, enn í sama tíðarskeiði árið fyri. Í øðrum ársfjórðingi lagaðu prísirnir seg tó aftur, og seinastu eygberingarnar vísa, at miðalprísurin nú nærkast 3,2 mió. kr. í Havnini. Tey dýrastu 5% av húsunum, ið eru seld í Havnini hetta fyrsta hálvárið, eru farin fyri meir enn 4 mió. kr.
Havast skal í huga, at prísirnir longu vóru øktir nógv frá 2018 til 2019. Sethúsaprísirnir vuksu við heili 25% í Havnini í 2019 í mun til árið fyri og tí er ikki óhugsandi, at ein tillaging kundi farið fram á sethúsamarknaðinum, uttan mun til um koronasjúkan hevði gjørt um seg.
Miðalprísurin fyri íbúðir í Havnini eru øktar við 400 túsund krónum hetta fyrsta hálvárið í mun til miðalprísin í 2019, sum var 2 mió. kr. Íbúðirnar í miðstaðarøkinum hava nú ein fermetraprís á nærum 28.000 kr., ið er eini 6.000 kr. hægri enn fermetraprísurin á sethúsum.
At sethúsaprísirnir eru øktir kring landið hóast koronasjúkan hevur gjørt um seg týður á, at eftirspurningurin eftir bústøðum ikki er minkaður, sjálvt um fleiri løntakarar, serliga innan privatu tænastuvinnuna hava verið ávirkaði av at samfelagið fór niður í ferð. - Sum heild tykjast húsarhaldini ikki at vera so meint rakt fíggjarliga av koronasjúkuni. Tað kemur millum annað av, at inntøkugrundarlagið hjá fólki, ið hava verið heimsend vegna korona-tilbúgvingini, hevur verið tryggjað gjøgnum almennar hjálparpakkar og gjøgnum stuðul frá bankunum, ið hava bjóðað sínum viðskiftafólki avdráttarskáa. Hetta ger, at keypikraftin ikki hevur verið stórvegis broytt hetta fyrsta hálva árið í 2020. Hetta samsvarar eisini við seinastu brúkarakanning hjá Hagstovuni, ið vísir, at húsarhaldini ikki meta sína egnu fíggjarstøðu fara at versna, hóast útlitini fyri samlaða búskapin síggja verri út í treystikanningini hjá Hagstovuni.
Viðm.: Tórshavn fevnir um Tórshavn, Hoyvík og Argir. Árlig tøl burtursæð frá tveimum teimum síðstu eygberingunum; 1. og 2. ársfj. 2020, ið eru ársfjórðingar. Sølur kunnu vera farnar fram í 1. og 2. ársfj. 2020, sum ikki eru skrásettar enn, og tí eru tølini heft við óvissu. Kelda: BankNordik.


text:
Hóast nógvar forðingar hjá oljuvinnuni kring heimin orsakað av korona, lágum oljuprísum og lækkandi eftirspurningi og minkandi íløguáhuga, so lata fleiri lond øki upp fyri nýggjari leiting. Hetta gera tey, tí tey meta tað vera týdningarmikið at fáa atgongd til nýggjar oljukeldur, nú aðrar eru við at minka ella tømast. Nýggj leiting fevnir m.a. um tvey av grannalondum okkara, Grønland og Norra. Eisini í Danmark er nýggj leiting bjóðað úr, men hon er fyribils steðgað, meðan avleiðingar verða kannaðar.
Nýggj leitiloyvi í Norskahavinum
Í Bretlandi, har nýggj leitiútbjóðing hevur verið á hvørjum ári, er leitingin í ár løgd á ís. Mett verður at feløgini hava meira brúk fyri at arbeiða við teimum økjum, sum teimum er tillutað seinastu árini. Og tí hevur tað ikki skund at bjóða nýggj øki út nú. Seinasta útbjóðingin, tann 32. í røðini, lat aftur fyri einum ári síðani og vórðu fleiri nýggj leitiloyvi latin fyrr í ár, eitt nú upp at føroyska markinum.
Í Føroyum varð 5. útbjóðingin latin aftur í november í fjør um sama mundið sum tann bretska. Her er so heldur eingin nýggj leitiútbjóðing á skránni. Eftir seinastu útbjóðing boðaði landsstýrismaðurin frá, at eingin vanlig útbjóðing verður komandi árini, men hann gjørdi samtíðis vart við, at “Open Door” skipanin kortini er galdandi, og at oljufeløg hava møguleika at søkja um leitiloyvi á føroyska landgrunninum alt árið eftir eini ávísari skipan, sum eisini er roynd áður. Henda sæst á heimasíðuni hjá Jarðfeingi jf.fo.
Nú letur Norra so upp fyri 25. leitiútbjóðingini á norska landgrunninum, tvs. í Norskahavinum og í Barentshavinum. Latnir verða tilsamans 136 teigar til leiting. Útbjóðingin letur aftur 23. februar 2021 og verða loyvi latin í øðrum ársfjóðringi. Ein frágreiðing av tilfeinginum í undirgrundini, sum varð gjørd fyri stuttum, vísir, at í flestu økjum á norska landgrunninum eru møguleikar fyri at finna olju og gass. Tí
vóna norskir oljumyndugleikar, at áhugin fyri at søkja verður stórur.
Nýggj leitiloyvi verða eisini latin í Barentshavinum


text:
Frá í næstu viku at rokna verður innsavningum av hvítum posum tikin uppaftur í øllum økinum hjá IRF. Innsavningin av reyðum posum verður eisini tikin uppaftur í næstu viku.
Vit mæla framvegis til, at tit fylgja tiltøkunum niðanfyri:
- Bindið fyri allar posar, sum fara út í gráa posan. IRF viðmælir at nýta keyptar burturkastposar við innbygdum bandi.
- Snørið gráa posan við bandi ella teypi dagin fyri, hann verður heintaður. Posin skal framhaldandi vera í ruskstativinum, eftir at hann er bundin fyri. Nær verður posin heintaður? Sí meira her.
- Hugsið um hondreinførið, tá ið tit binda um gráa posan.
- Fyri at umgangast smittuvanda, so verða yvirfyltir posar ikki tiknir.
- Fyri at fyribyrgja at fuglur kemur at posunum og innihaldið verður spjatt út í umhvørvið, vil IRF staðiliga heita á øll húski, ið enn ikki hava eitt ruskstativ uttanfyri, um at fáa sær eitt til vega.


text:
Skelting
At fólk bera seg skeivt at úti í náttúruni eins væl og í bygdum øki er ofta tí, tey vita ikki betur. Tí ræður um, at vit kunna um, hvussu tey skulu bera seg at, hvar ymsir hentleikar eru, og hvar upplivingar sum t.d. vakurt útsýni og søvn eru.
Menningardeildin á Visit Faroe Islands heldur tað vera neyðugt við greiðum skeltum um alt landið og er tí farin at samskipa hetta arbeiðið. Snið og kunning eigur at verða eyðkent í skeltum, bóklingum, faldarum, heimasíðum o.a.. Kunningin verður greið og einsháttað, og tann ferðandi kennir tilfarið aftur.
Góð skelti gera, at tann ferðandi kennir seg trygga/n, og tey beina tey vitjandi hagar, tey skulu ganga. M.a. kunnu tey beina fólk av serliga viðbreknum lendi og á tryggari rásir.
Sí sniðhandbókina – skelting í Føroyum her.


text:
Klokkan 19:00 í gjárskvøldið fór Gadus at sigla heim við fullari last.
Teir fóru túr tann 11. november og hava sostatt hildu jól og nýggjár í russiskum sjógvi.
Gadus er á veg til kontrollpunkti og vera har áleið á middegi og so fara teir til Bátsfjørin at bunkra, so verður næsta stopp Føroyar.
Teir hava boða frá at teir hava fult skip og tað er 730 tons í last og tað mesta er toskaflak.
Við eru 32 mans og skipari hendan túrin er Ólavur Biskopstø.
Væntandi vera teir á Klaksvík hóskvøldið, um veðrið verður tilvildar.
Vit ynskja skipara og manning góða heimreisu.
Her filmsklipp og myndir, tá ið Gadus fór avstað tann 11.11.2019, klikk her “Gadus á veg í russiskan sjógv”
SáH
Lýsing VARP


text:
SKALT TÚ AV VIÐ VINNUBURTURKAST? SOLEIÐIS GERT TÚ
Fyrst skal tú gera tær greitt, hvat slag av burturkasti tú hevur, og hvussu nógv tú hevur. Kanna eftir í yvirlitinum “Útgerð til Vinnuburturkast”, hvat passar best til tína fyritøku.
Síðani kanst tú avtala við IRF, nær møguligar bingjur, plastbingjur ella ruskposar skulu heintast/tømast. IRF kann veita regluliga tøming hjá vinnufyritøkum, eins og eftir tørvi.
Við størri arbeiði so sum nýbygging ella niðurtøka av bygningum, kann avtala gerast við IRF um bingjur, lastir ella annan flutning. Til kunningar tekur IRF ikki ímóti mold, betong og asfalt.
Vegleiðing
IRF er til reiðar at finna bestu loysn til tína fyritøku. Set teg í samband við okkum. Vit hjálpa tær fegin.


text:
Skotvápn
Skotvápn er vápn til at skjóta við. Vápnaídnaðurin er ein av heimsins størstu ídnaðum.
Eitt mett miðaltal uppá 42 prosent av morðum um allan heim, verða framd av einkultpersónum og brotsmannaliðum, ið nýta skotvápn [1].
Í USA[rætta | rætta wikitekst]
Skotvápn er ein inngrógvaður partur av borgararættindunim í USA, og stendur í grundlóguni. Í USA verða 11 000 fólk skotin til deyðis árliga. Í einum heimi í USA, har skotvápn er í húsinum, økist vandin fyri, at ein í húsinum verður myrdur við 41 % (sbrt. Amnesty International).
Ein kanning hjá Harvard School Of Public Health staðfestir, at fleiri morð henda í teimum amerikansku statum har fólk eiga lutfalsliga fleiri skotvápn.


text:
Týskvøldið 11. juni kl. 18 er tiltakið summarkvøld við Toftavatn aftur á skrá. Summarkvøld við Toftavatn er eitt afturvendandi tiltak, ið tekur støði í verkætlanini við gøtuni runt Toftavatn, ið Nes og Runavíkar kommunur eru felags um.
Farið verður avstað av tveimum støðum kl. 17.50: frá Skúlanum við Løkin og av Svangaskarði. Í ár hugleiðir Poul Færø, og felagssangir verða sungnir.
Talan er um eitt sera hugnaligt barna- og familjuvinarligt tiltak, har burgarar og okkurt at drekka verða at fáa ókeypis.


text:
Skúlin á Fløtum letur upp fyrsta dagin, uttan serflokkar!
Í juni var eg vil at senda innarliga áheitan til Tórshavnar kommunu um at finna pláss til serflokkar inni í nýggja skúlanum á Fløtum.
Tí gjørdi eg saman við ADHD felagnum býráðið og kommununa varuga við hetta.
Hetta fyri, at tey høvdu ein møguleika at arbeiða skjótt og finna pláss til serflokkar, áðrenn skúlin skuldi lata upp.
Men tað er tíverri eingin vilji til tess, og nú letur skúlin upp uttan at serflokkar eru inni í skúlanum!
Hóast,
- Nýggi skúlin á Oyrarbakka, sum júst er upplatin hevur serflokkar.
- Nýggi skúlin sum lat upp fyrr í ár í Klaksvík eisini hevur serflokkar.
- Skúlin í Vestmanna í ár fyri fyrstuferð hevur 2 serflokkar.
- Skúlin í Sørvági í fjør tók niður gomlu serflokkastovurnar fyri at byggja upp nýggjar og betri innrættaðar, soleiðis at børnini skuldi fáa bestu læruumstøðurnar.
- Lærarafelagið og pedagogfelagið vórðu spurd til tiltakið Megnartak í fjør, og tóku bæði undir við skipanini um serflokkar.
Kunngerðin um serflokkar varð lýst í fjør, og hevur fyrimunin framum førleikastovur, at krav er m.a. um 1-3 normering, egin hølir, egnan leiðara og starvsfólk. Tað ger serflokkaskipanin til eina tryggaða loysn, sum flest allar aðrar kommunur hava fingið eyguni upp fyri.
Tórshavnar kommuna hevur tíverri ikki fylt nóg væl við í tímanum, og tí eru vit í hesari støðuni í dag.
Prísin rinda børnini!
Verið eg vald í býráðið, fari eg beinanvegin í gongd við at eftirmeta og trygga alt serøkið í kommununi.
Vit skula skipa serflokkar inni í øllum teimum størru skúlunum umframt at Guli skúli skal styrkjast.
Bert á hendan hátt, kunnu vit tryggja at børn í Tórshavnar kommunu fáa eitt gott, læruríkt og virðiligt skúlatilboð.
Dagstovnaøkið og forskúlar skula við í eftirmetingina, tí tað snýr seg um at møta barninum og seta tíðliga inn.
Her er leinkja til umrøddu grein og aðrar: Bjørgdam.fo
Bjørg Dam
Valevni Javnaðarfloksins til býráðsvalið í Tórshavnar kommunu.
Meiningar og hugleiðingar ið verða bornar fram í hesum lesarabrævið, umboða ikki meiningar, áskoðanir ella sjónarmið hjá leiðsluni í R7 Kringvarp.
Mest lisið í farnu viku
Vespureiðrið (161) - 23. nov. 2020
Standmynd av kvinnum, ið hagreiða klippfisk vestan fyri Naddoddaneystið
Handilin hjá KROSSTEIN letur nú upp í nýtímans sniði og spennandi vøruúrvali
Runavíkar kommuna: Býráðið hevur valt at reka kommununa í 2021 innanvert egna fíggjarliga megi og uppdrift
ANNA OG DAVID RODDA - farin aftur til Onglands!
Christian hevur roynst okkum væl
WILLEM VAN DER ZWAN eftir troli á Fuglafirði
Kristiliga Tíðindasendingin við Poul Jóhan Djurhuus (101) - 25. nov. 2020
8 privat partafeløg fingu 2. mill kr. í gávu frá Mentamálaráðnum
Á Torginum 24. nov. 2020 - Samrøða: Steinbjørn O. Jacobsen (uppt. 2012)
Nevndarlimir í LGBT Føroyar hittu Kaj Leo Johannesen
Úr bandasavninum: Samrøða við Sámal Petur í Grund
Føroyskt par vann eitt hús
Petur Hans Dahl, veðurfrøðingur: Veðurvánir fyri hesa vikuna (vika 48)
Edmund útvegaði 600.000 kr
Danir gera ymsar royndir við burðardyggum loysnum innan byggivinnu í Havn
Samrøða: Vár Honnudóttir um heilsukanning frá Fólkaheilsuráðnum
FØROYSK SENDISTOVA - seinni til Jerusalem!
Úr bandasavninum: Samrøða við Atli Klein Olsen 2. partur
NØVN: Fráfaringarsamkoma fyri Sakaris Jacobsen og Michael Jacobsen.
VINNA: Hvannasunds kommuna keypt lastbil og ein viðheftisvogn
JASMIN - Útgávukonsert
4.973.830 krónur býttar ímillum 126 føroyskar fyritøkur
Vágur: Nýggj gøtuljós sett upp kring Vatnið
Samband
Postboks 226
FO-600 Saltangará


text:
( Opb. 2:24-25 FKJ )
16 Men skýggja vanheilagt og
fáfongt skvaldur: tí teir vilja vaksa
at meiri ógudiligleika.
17 Og orð teirra vil eta eins og
ger ein kolubrandur: av hvørjum
er Hy-me-næ´-us og Phi-le´-tus;
18 Hvørjir viðvíkjandi sannleikanum
eru farnir skeivir, sigandi
at uppreisnin er umliðin longu; og
velta um koll trúnna hjá summum.
19 Hóast hetta, grundvøllur
Guðs stendur tryggur, havandi
hetta innsigli, Harrin kennir teir
sum eru hansara. Og, Lat hvønn
tann sum nevnir navn Christs
víkja frá misgerð.
( II. Tim. 2:16-19 FKJ )
7 ¶ Men tá ið hann sá mangar
av Pharisearunum og Sad-du-ce´-
arunum koma til dóps síns, segði
hann við teir, O avkom av eiturormum,
hvør hevur ávarað tykkum at
flýggja frá hini komandi vreiðini?
3 ¶ Tí Heródes hevði lagt hald á
Jóhannes, og bundið hann, og sett
hann í fongsul fyri He-ró-di´-as-ar
søk, konu Philippusar bróðurs
síns.
4 Tí Jóhannes segði við hann,
Tað er ikki lógligt hjá tær at hava
hana.
5 Og tá ið hann vildi hava tikið
hann av lívi, óttaðist hann mannfjøldina,
av tí at tey roknaðu hann
sum ein prophet.
6 Men tá ið føðingardagur
Heródesar varð hildin, dansaði
dóttir He-ró-di´-as-ar frammi fyri
teimum, og toknaði Heródesi.
7 Við hvat hann lovaði við einum
eiði at geva henni hvatsumhelst
ið hon vildi biðja um.
8 Og hon, verandi áður undirvíst
av móður síni, segði, Gev
mær her høvur Jóhannesar Doyparans
á einum fati.
9 Og kongurin varð syrgin: hóast
hetta, vegna eiðarins, og teirra
sum sótu við honum til matar,
beyð hann at tað skuldi verða givið
henni.
10 Og hann sendi, og hálshøgdi
Jóhannes í fongslinum.
11 Og høvur hansara varð borið á
einum fati, og givið til gentunnar:
og hon førdi tað til móður sínar.
12 Og lærusveinar hansara komu,
og tóku upp likamið, og jarðaðu
tað, og fóru og søgdu Jesusi.
( St. Matth. 14:3-12 FKJ )


text:
Fráboðan og góðkenning av kt-skipanum
Hví skulu kt-skipanir fráboðast Tjóðskjalasavninum?
Soleiðis at Tjóðskjalasavnið kann gera eina meting, um innihaldið í skipanini skal varðveitast fyri eftirtíðina. Vit varðveita upplýsingar, sum skjalfesta, hvussu tann kommunala fyrisitingin og landsfyrisitingin hevur umsitið sítt tilfeingið og gjørt í mun til borgaran. Tilfarið kann brúkast til at skriva Føroya søgu.
Tjóðskjalasavnið ger av, við støði í upplýsingunum í fráboðanini av kt-skipanini, um tilfarið í kt-skipanini skal varðveitast og sostatt avhendast sum eitt avrit til Tjóðskjalasavnið.
Allar kommunalar - og landsfyrisitingarligar kt-skipanir, ið innihalda ella viðgera dátur, skulu fráboðast. Tað kann t.d. vera sokallaðar “talgildar- máls-, skjala- og viðgerðarskipanir” (TMSVS/ESDH), dátugrunnar, hagtøl, SOA-skipanir ella jarðarmátingar, men eisini onnur sløg av skipaðum talgildum upplýsingum.
Nær skulu nýggjar kt-skipanir fráboðast?
Fráboðast skal í seinasta lagi tríggjar mánaðir, áðrenn skipanin verður tikin í nýtslu. Hetta er fyri, at Tjóðskjalasavnið kann náa at meta um, um nakað skal varðveitast, áðrenn nýggja skipanin verður tikin í nýtslu og um neyðugt ávísa ella viðmæla hóskandi loysnir upp á tykkara skjalasavnsspurningar. Um so er, at grundleggjandi broytingar verða gjørdar í háttinum, ið kt- skipanin skipar upplýsingar sínar, skal skipanin av nýggjum fráboðast Tjóðskjalasavninum.
Hvør skal boða frá kt-skipanini?
Myndugleikin, sum skal brúka skipanina, hevur ábyrgd av at boða frá skipanini. Um so er, at ein samtaksloysn t.d. ein samskipan av fleiri deildum, ráðum ella stýrum verður framd, er tað tann deildin, ráðið ella stýrið, ið hevur ábyrgd av íverksetanini, sum skal boða frá hesum. Tað skal síggjast í fráboðanini, hvør myndugleikin er, ið hevur ábyrgd av skipanini.
Hvussu skal boðast frá?
Fráboðast skal við oyðublaði. Á oyðublaðnum eru nakrir spurningar, ið skulu svarast, og nevnd verða eisini nøkur skjøl, ið skulu sendast við fráboðanini.
Hvat skal fráboðanin innihalda?
Upplýsingar um, hvør brúkar kt-skipanina, hvat endamálið við skrásetingini er, hvat tað skal brúkast til, hvussu tilfarið verður brúkt o.s.fr. Haraftrat skulu nakrar tekniskar upplýsingar gevast, sum lýsa, hvat slag av dátugrunni talan er um, hvørji dátusløg ganga inn í skipanina, hvussu kt-skipanin er tengd at øðrum kt-skipanum o.s.fr. Skjøl við tekniskari skjalfesting av kt-skipanini skulu eisini sendast við.
Um tykkara kt-skipan eisini skal góðkennnast
Um Tjóðskjalasavnið ger av, at dátur frá tykkara kt-skipan skulu varðveitast, skal Tjóðskjalasavnið eisini góðkenna hana, áðrenn hon verður tikin í nýtslu. Um so er fáa tit boð um hetta, av tí at tit so eisini skulu fylla eitt góðkenningaroyðublað út, ið er á okkara heimasíðu. Tað ber eisini til at fylla bæði fráboðanar- og góðkenningaroyðublaðið út samstundis, soleiðis at vit kunnu avgreiða góðkenningina skjótari.
Um skjøl ikki eru í kt-skipanini?
Í hesum føri minnir góðkenningaroyðublaðið nógv um fráboðanaroyðublaðið, men við størri denti á ta teknisku tilevningina av kt-skipan tykkara.
Um skjøl eru í kt-skipanini?
Í hesum føri skal upplýsast, hvørji ynski eru um tíðaravmarking í sambandi við afturvendandi avhending til Tjóðskjalasavnið. Ein vegleiðing, sum m.a. lýsir leiðreglurnar fyri, hvussu skjøl og møgulig mál verða skrásett í skipanini, hvussu góðskueftirlit verður framt o.s.fr. Í oyðublaðnum er eisini møguligt at biðja um loyvi at vraka eina størri nøgd av skjølum í skipanini, um so er, at tit kunnu vísa á skipanarligar treytir fyri hesum.
Hvørjar tekniskar upplýsingar skulu sendast við?
Teknisk skjalfesting, sum lýsir bygnaðin í rakstrarskipanini, skal sendast við. Um dátubygnaðurin í kt-skipanini er óvanligur, kunnu vit biðja um eina skitsu ella lýsing av, hvussu tit hugsa tykkum, at skipanin kann konverterast/formbroytast til avhendingarformat.
Hvat hendir so aftaná?
Um vit meta, at dátur frá eini kt-skipan skulu varðveitast, skal ein dátuúrdráttur frá skipanini avhendast til Tjóðskjalasavnið. Tað verður vanliga gjørt, tá skipanin hevur verið virkin í fimm ár.
Vit vísa á, hvussu dátuúrdrátturin skal skipast og skjalfestast, fyri at tryggja viðlíkahald og atgongd til upplýsingarnar nú og í framtíðini. Tá ein kt-skipan við skjølum hevur verið virkin í á leið tvey ár, seta vit okkum í samband við stovnin ella veitaran av skipanini fyri at hoyra, um skipanin verður brúkt á tann hátt, sum hon er lýst í fráboðanini.
Um hetta ikki er so, tosa vit saman um, hvussu hetta kann rættast. Eftirfylgjandi verður avtala gjørd um ein myndil fyri avhendan av skipanini.
- Samband:
- Um ivamál ella spurningar eru, ber til at seta seg í samband við Tjóðskjalasavnið fyri at leita sær hjálp og vegleiðing:
- Tjóðskjalasavnið
- Tel: +298 340 540
- skjalasavn@skjalasavn.fo
- Mánadag - fríggjadag, kl. 10.00 - 15.00.
Sjónband av framløgu hjá Róa Eliasen, kt-arkivarur um "Fráboðan og góðkenning av kt-skipanum".


text:
Fleyr
- Ternan, menn 3-0, (25-20, 25-19 og 25-18)
Fleyr
møtti í dag Ternuni í Gundadalshøllini - hjá Fleyr er umráðandi at vinna allar
dystir, um teir skulu leika seg í FM-finalurnar.
Fyrsta
settið leikaði javnt á, men móti endanum var tað Fleyr sum vísti, at teir vóru
eina tonn betri enn uppflytararnir av Toftum og vann settið 25-20.
Eisini
hini bæði settini vann Fleyr trygd og harvið dystin 3-0.
Til kalendaran omanfyri skal viðmerkjast, at tað er skráin, sum liggur hjá FBF, sum er galdandi. Tað kunnu koma broytingar, og tað kann henda, at vit ikki fáa dagført alt beinanvegin alla tíðina.


text:
Hóast fleiri umfør eru eftir, so kann HB longu í kvøld tryggja sær FM 2020.
Tríggir dystir eru í Betri Deildini hjá monnum í kvøld. Allir eru spennandi fyri toppstríðið. HB kann vinna FM í kvøld. Til tað krevst, at HB vinnur sín heimadyst móti NSÍ, meðan KÍ ikki vinnur sín útidyst móti Víkingi. B36 spælir í Klaksvík móti ÍF kl. 19.30. NSÍ, KÍ og B36 eru í harðari kapping um 2. plássið, sum gevur Europapláss til 2021. Har er B36 stórfavorittur í kvøld, meðan NSÍ og KÍ hava torførar dystir. Tí kann nógv broytast í, hvat lið stendur við bestu kortunum til at fáa 2. plássið eftir dystirnar í kvøld.


text:
Pim Fortuyn
Wilhelmus Simon Petrus Fortuijn, kendur sum Pim Fortuyn (føddur 19. februar 1948 í Driehuis, deyður 6. mai 2002 í Amsterdam) var ein niðurlendskur politikari og rithøvundur. Hann var útbúgvin sosiologur og var lektari/professari við Universitetið í Groningen. Hann stovnaði politiska flokkin Lijst Pim Fortuyn. Fortuyn var opin um, at hann var samkyndur. Hann hevði ofta meiningar um útlendingar, um islam í Niðurlondum og segði m.a. at um tað stóð til hann, so hevði hann stongt mørkini til Niðurlond fyri muslimum. Onnur søgdu hann vera uttast til høgru, men tað meinti hann ikki sjálvur, og hann tók eisini frástøðu frá politikarum, ið vóru kendir fyri at hoyra til uttast á høgravonginum sum til dømis tann belgiska Filip Dewinter, eysturríkska Jörg Haider ella franska Jean-Marie Le Pen, tá ið hann var samanborin við hesar. Hann segði seg hoyra til eitt sindur til høgru fyri miðjuna í niðurlendskum politikki. Honum dámdi væl politikarar sum Silvio Berlusconi úr Italia og sá eisini upp til John F. Kennedy, sum var demokratiskur forseti í USA frá 1961 til 1963.
Fortuyn varð myrður undir valstríðnum í 2002 av djóraverndaraktivistinum Volkert van der Graaf, sum undir rættarmálinum viðurkendi, at hann drap Fortuyn fyri at støðga honum í at gera muslimar til "syndabukkar".[1]


text:
Dreymar mugu til
2020-11-07 23:18
Eg síggji fyri mær, at um eini 50 ár, so hava vit marknaðarført Vága Kommunu.
Kaiøkið er samskipa og riggar gott. Kommunan fær pening inn av skipum sum liggja við kai og landa o.a
Vit hava eina ferðavinnu í blóma og selja túrar við ferðaleiðara til fleiri økir í kommununi.Chester Camp er gjørt um til eitt minnis stað til ber, at seta seg niður og hoyra um søguna um Vága Kommunu í krígginum.
Nykurin stendur, so flottur í bakandi sól og hvør veit um ikki eitt camping økið, er tætt við.
Gongutúrar til Trøllkonufingur við ferðaleiðara, sum áhugavekjandi sigur frá søguni fyri teimum vitjandi.
Caféirnar/Matstøðini hava nokk at gera í kommununi í summarhálvuni íøllumførum.Bygdarhúsið verur karmur um mentunartiltøk og kanska Listastovan fer, at hava inniligar konsertir.
Ferðslan verur skipa, har ferðin er koyrd niður og børnini eru trygg, tá ið tey ganga til og frá skúlan.Handilslívið fer, at vera lívligt og spennandi.
Hvør veit um ikki eitt handilssentur stendur við vatnið í bakandi sól.
Vága Kommuna hevur tveir hugnadagar í summarinum. Har børn og onnur skemta sær.
Skúlin á Giljanesi fer at vera opin fleiri tímar um samdøgnið.
Eitt nú kvøldskúla og eitt Fab Lab til íverksetar og spírar.
Kaiøkið verur fult av lívið, har fleiri vinnur vera samantvinnaðar í tí tær liggja á somu gøtu / stað og møguleiki er fyri at samstarva um ymsar uppgávur.
Vit fara at fleiri lendisgøtur til borgarir og vitjandi runt í kommununi.
Nakrir eldri borgarir vera við at gera ymsar uppgávur fyri kommununa og harvið fáa tey eitt oyra afturfyri.
Samstundis vera ymsu áirnar í kommununi fríðkaðar við ljósum og benkrum til gleði fyri øll.
Ein stórhøll er í kommununi, sum øll oyggin fær gleði av.
Vilja tit droyma, so ber tað til.
Treytin er, at vit koyra á og hava hjarta við!
X við Jóan Magnus Magnusson
Framtíðarlistin – Ein nýggj byrjan


text:
PLANLEGGING
& LANDSLAG
Føroyska náttúran er stórbær og vøkur. Men eisini viðbrekin. Umráðandi er at hugsa langskygt, tá vit víðka um bygda umhvørvið.
SNA hevur drúgvar royndir við at veita ráðgeving innan býarplanlegging, landslagsvarðveiting, økismenning, lokalplanlegging og landslagssniðgeving. Vit hava hjálpt fleiri kommunum og privatum aktørum við at gera bygdaatlas, útstykkingarætlanir, visjóns- og heildarætlanir, byggisamtyktir og skráseting av mentanarumhvørvum og SAVE skráseting av bygningum. Eisini hava vit arbeitt við sniðgeving og menning av havnaøkjum, landslagsgøtum og landslagsverkætlanum í bygdum umhvørvi.


text:
Fáa tær eina Facebook-rammu fram til Kommunuvalið 2020, fyri at vísa á, at tú ynskir at meira dentur verður lagdur á sosiala trivnaðin og sálarligu heilsuna!
Sinnisbati ynskir at geva sítt íkast til valstríðið og politiska kjakið, við at seta sjóneykuna á ymisk politisk evni, sum felagið heldur vera viðkomandi í sambandi við komandi kommunuval. Vit ynskja við hesum at vísa á eina síðu av politiska kjakinum, sum vit meta er alt ov lítið er at síggja, og leggja dent á evni, sum eru viðkomandi fyri borgarar í samfelagnum, sum tíverri eiga ov lítla rúmd.
Eitt eru tung politisk og fíggjarlig mál, sum innkomuvegur, tunnlar, bygningar, kloakkir og grót. Eitt annað err sosial mál, sum røra borgararnar her og nú, og sum hava alstóran týdning fyri trivnaðin og sálarligu heilsuna.
Slagorðið hjá Sinnisbata fram til kommunuvalið hin 10. november er “Vel meg - tí eitt menniskja eri eg”.
Tankarnir aftanfyri hetta slagorðið eru: Vit skulu hvør sær, tá vit fara á val eins og tey sum stilla upp til val, hugsa um menniskjað.
Tað kann tykjast sum um tað verður løgd nógv orka í stór tung politisk mál, heldur enn at síggja hvønn einstakan borgara í einum meira fjølbroyttum ljósi. Tí siga vit “Vel meg”, sum skal vísa til, at hugsað verður um teir borgarar, sum ikki fylla so nógv í politiska kjakinum - og “tí eitt menniskja eri eg”, tí tað at vera ein borgari í eina kommunu, har nógv verður gjørt fyri sosiala trivnaðin og har sálarliga heilsan verða tryggjað, hevur stóra týdning fyri, hvussu vit sum menniskju klára okkum og megna lívið, tá vit møta avbjóðingum.
Í sambandi við, at Sinnisbati komandi vikurnar fer at senda skriv til uppstillaðu valevnini kring landið og leggja ymisk ítøkilig politisk ynski út á heimasíðu felagsins at lesa, hava vit sniðgivið eina Facebook-rammu við slagorðinum. Vit vóna, at nógvir føroyingar vilja taka rammuna til sín og nýta hana fram til valið. Við rammuni ber til sum einstakur borgari í kommununum kring landið at vísa á, saman við Sinnisbata, at ynskt verður, at dentur verða lagdur á teg og meg sum menniskju. Ikki í staðin fyri nakað annað, men sum ein líka stórur partur.
Við hesum vilja vit ynskja øllum eitt sera gott val og gott valstríð til øll tykkum, sum eru uppstillað.
Beinleiðis leinki:
www.facebook.com/profilepicframes/?selected_overlay_id=3664167003641851


text:
Ísraelsmissiónin takkar Karen Elkjær Abrahamsen hjartaliga fyri góða og trúgva tænastu í tvey ár á Ebenezerheiminum í Haifa í Ísrael
Tað var fyrst í mars í 2018, at Karen Elkjær Abrahamsen av Nesi í Eysturoy fór sum sjálvboðin til Ísrael at gera tænastu á Ebenezerheiminum í Haifa.
Hon hevði fleiri ferðir verið í Ísrael áður, og hon hevði eisini vitjað á Ebenezerheiminum, áðrenn hon byrjaði har, og hon visti tí eitt litið sindur um, hvat hon kom at arbeiða við.
Karen Elkjær Abrahamsen hevur eftir øllum at døma trivist sera væl í Ísrael. Í fyrsta umfari var talan um, at hon skuldi vera í eitt hálvt ár, tað varð so longt til eitt ár, sum aftur varð longt til tvey ár.
Hon kundi í mesta lagi fáa volontørvisum at vera í Ísrael í tvey ár, og nú tann tíðin var farin, kom aftur til Føroya. Hon var aftur í Føroyum 26. februar, stutt áðrenn koronasmittan hevur lagt flestu av heimsins londum lamin.
Hjartaliga takk
Ísraelsmissiónin takkar Karen Elkjær Abrahamsen hjartaliga fyri hennara trúfesti og góða sjálvbodna arbeiði í tænastuni á Ebenezerheiminum í Ísrael hesi tvey árini.
Vit takka eisini øllum teimum, ið hava stuðlað við at biðja fyri Karen og hennara tænastu. Takk eisini fyri bøn fyri Ebenezerheiminum, búfólkum og starvsfólkum. Lat okkum halda á at biðja fyri Ebenezerheiminum, fyri messiansku jødunum og kristnu arabaranum og annars biðja fyri tí arbeiði, ið verður gjørt fyri at bera orðið um Jesus út í Ísrael.
Vit takka eisini hjartaliga einstaklingum, barnaringum, missiónshúsum, kirkjum og øðrum fyri fíggjarligan stuðul, nú Karen Elkjær Abrahamsen hevur verið í tænastu.
Aðrastaðni á heimasíðuni er grein, har Karen í stuttum greiðir frá tíðini á Ebenezerheiminum.
Vitjan úr Ísrael
Arbeitt hevur verið við at fingið umboð frá leiðsluni á Ebenezerheiminum til Føroya at kunna nærri um arbeiði. Avtalað varð gjørd um, at vitjanin skuldi vera í mai í ár. Men sum so nógv annað í hesum døgum, hevur koronasmittan eisini broytt hesa ætlanina.
Vit venda aftur seinni hesum viðvíkjandi.
Sí myndir her frá tíðini, Karen Elkjær Abrahamsen hevur verið sjálvboðin í Ísrael.
Les eisini: Takksom at hava verið sjálvboðin á Ebenezerheiminum
PS:
Til ber at fara inn á heimasíðuna hjá Ebenezerheiminum og lesa um arbeiðið. Ein partur av heimasíðuni er á føroyskum.


text:
Kjarnuuppgávur í Kommununi.
Alt gott um spæliland, matskipan og nógv av tí góða, sum nú verður boði fram fyri okkum .
Fyri meg hevur tað alstóran týdning at kommunan fyrst og fremst tekur sær av kjarnuuppgávunum, tað vil siga bústaðarneyðini beint nú , dagstovnaøkinum, eldraøkinum og alt sum hevur við kloakk, reint vatn og burturkast at gera .
- Nice to have .
- Need to have.
Tað er munur á hvat ein kommuna skal og hvat ein kommuna kann, og vit eiga at raðfesta eftir tí.
Bústaðir.
Hvat nyttar alt tá tú einki stað hevur at búgva .?
Óvirðiligt at tosa um spæliland, matskipan og parkering tá stórsti trupulleikin i býnum er at fólk mangla bústað.
Kommunan hevur heimild at byggja íbúðir til lesandi og til eldri og hetta eiga vit at fara í holt við nú .
Somuleiðis eigur kommunan at fáa í lag heimild at byggja lutaíbúðir .
At hava eitt gott stað at búgv er ein grundleggjandi tørvur hjá okkum menniskjum, og eg haldi vit skulu gera alt vit eru ment at loysa avbjóðingina hjá borgarum i Havn, og tað skal kunna bera til hjá barnafamiljum at búgva í Havn. Sum nú er, er tað so dýrt at fleiri leita sær á bygd ella flyta uttanhanda.
Hetta er heilt skeiv gongd.
Um Kommunan byggir til lesandi og ikki minst til eldri so fer hetta vónandi at gera at fleiri velja at selja síni hús, og harvið hava familjur møguleika at ogna sær hús og heim .
Um eldraøki.
Á fundi um eldraøki kom so týðuliga fram at her er nokk at arbeiða við.
Bæði tá tað snýr seg um fólk og hús. !
Av einum stovni, í kommununi, kom spurningur um vit vilja lova teimum at gera túni, klippa hekk og gera ein gøtu trygga, somuleiðis var eitt ynski um nýggja sengur.
Hetta eru nakað sum eg hugsi eigur at vera raðfest í gerandisdegnum og kemur undir viðlíkahald.
Tað er ikki í lagi at hetta ikki er raðfest, og tað kann bara blíva betur, ein stór avbjóðing er viðlíkahald av verandi bygningum, hetta er ikki raðfest gott nokk hjá okkum .
Kloakk – saman við reinum vatni er eitt grundleggjandi øki sum bara má og skal virka.
Kloakkir í Havn hava stóran tørv á umvælingum og nýgerð. Tað lukta og vita vit .!!
Og hóast vit hava brúkt fleiri milliónir uppá hetta so er tað langt frá nokk raðfest.
Dagstovnaøki
Dagstovnar í Havn mangla nógvar námsfrøðingar OG nógv fleiri pengar til eina passandi og góða normering –millum 30 og 40 milliónir skulu til fyri at alt øki skal virka væl og eftir dagstovnalógini .
Hetta vita vit eisini og nú má tíðin vera komin til at vit veruliga vilja raðfesta hetta øki.
Kanningar vísa at okkara børn eru nógvar tímar á stovn hvønn dag, sum er hava vit ikki starvsfólk á økinum at geva børnunum tað besta í beini, – tað er ikki rímulig fyri nakran hvørki børn ella vaksin.
Eisini her hevur samgongan raðfest – men alt ov lítið og langt er á mál, sum eg síggi tað .
Børn mennast best í vinarligum og tryggum umhvørvi, har starvsfólk eisini trívast.
Eg eri politikari sum vil arbeiða við kjarnauppgávum, fyrst og fremst.
Turið Horn
Tjóðveldið.